Izrada online prodavnice – mali korak za veliko unapređenje poslovanja | Novi Centar\nNaslovna Internet Izrada online prodavnice – mali korak za veliko unapređenje poslovanja\nIzrada online prodavnice – mali korak za veliko unapređenje poslovanja\nUkoliko se malo osvrnemo oko sebe, primetićemo da ljudi ne mogu zamisliti svoju svakodnevicu bez interneta. Iako se najviše vremena provodi na bezazlenom krstarenju društvenim mrežama, polako ali sigurno stekli smo naviku da se oslanjamo na internet, bilo da su nam potrebne informacije, želimo nešto da kupimo ili da završimo neki posao. Poslovni ljudi odavno su prepoznali ogroman potencijal interneta za širenje poslovanja, pa je sad gotovo nezamislivo da uspešno vodite biznis u bilo kojoj delatnosti ukoliko niste prisutni na webu. Tako i korisnici sve češće odlazak u kupovinu zamenjuju naručivanjem putem interneta. Zato ukoliko se bavite prodajom ili pružanjem usluga, izrada web shopa je korak koji definitivno treba da preduzmete, ukoliko želite da ostanete ili postanete prisutni i konkurentni na tržištu\nIzrada internet prodavnice – šta kažu statistike?\nO tome koliko je online trgovina uzela maha govore statistike koje kontinuirano beleže porast ovog trenda, kako u svetu, tako i kod nas. Na primer, u Srbiji je u periodu između 2012. i 2018. godine zabeležen rast online trgovine za 17 procenata. Možda ova brojka ne deluje impozantno, ali složićete se da biste, na primer, osetili razliku ukoliko bi vaša mesečna zarada bila uvećana za tih 17 procenata. Takođe, na elektronsku trgovinu samo prošle godine potrošeno je u Srbiji 328 miliona evra.\nPostavlja se pitanje šta je to što je probudilo zainteresovanost korisnika za kupovinu posredstvom interneta? Naime, prema istraživanju koje je sprovedeno o ovoj temi, najveći broj njih kao glavni razlog naveo je uštedu vremena. Odmah zatim sledi argument praktičnosti, budući da se putem interneta za veoma kratko vreme mogu uporediti različite ponude. Odmah zatim ispitanici su naveli i prednost dostave na kućnu adresu.\nIz ovoga možemo izvesti jasan zaključak da su ljudi svesni mana klasične kupovine, kao i toga da postoji način da se one prevaziđu. Zato sada oni imaju mogućnost da se podele u dve grupe, birajući da li više vole da se upuste u krstarenje ulicama ili internetom u potrazi za onim što im je potrebno. Iz tog razlog izrada online prodavnice prilikom razvijanja poslovanja postala je neophodan korak ukoliko želite da zadovoljite potrebe svih korisnika, bilo kojoj grupi da pripadaju.\nIzrada web prodavnice ili prodaja u lokalu?\nUkoliko se dvoumite da li da pokrenete biznis na uobičajen način, ili da se uputite prvo u osvajanje interneta, sledi nekoliko aspekata o celoj ideji o kojima treba da razmislite pre nego što donesete konačnu odluku. Tako, kada je tema izrada web shopa, cena koju ćete platiti za ovu uslugu je znatno niža od cene iznajmljivanja ili kupovine lokala, kao i njegovog opremanja za pokretanje poslovanja. Takođe, posedovanje web sajta omogućiće vam i to da budete dostupni svojim korisnicima 24/7, kao i to da dođete do neograničenog broja potencijalnih korisnika, budući da prostorno niste ograničeni. Svakako jedna od najvažnijih prednosti koju vam pruža izrada online prodavnice jeste mogućnost prikupljanja informacija o svojim korisnicima i upoznavanje njihovih navika, što će vam biti od velike pomoći prilikom kreiranja reklamne kampanje na društvenim mrežama, ali i na internetu uopšte.\nOno što nikako ne smemo preskočiti kada je u pitanju izrada web prodavnice jeste SEO optimizacija. Svaki web sajt, pa i internet prodavnica je SEO friendly, što znači da se prilikom izrade u potpunosti pripremaju za SEO optimizaciju. Pojednostavljeno, SEO optimizacija znači plasman vaše prodavnice na neko od prvih mesta na Google pretrazi. U fizičkom smislu, to bi značilo da se vaša prodavnica nalazi na najatraktivnijoj lokaciji u samom centru grada.\nUz dobru reklamu do osvajanja tržišta\nIzrada internet prodavnice uz dobru SEO optimizaciju učiniće da budete prisutni i primećeni na internet nebu. Međutim, ono što će pomoći poslovanju da dođe do većeg broja potencijalnih korisnika, jeste dobra reklama. Korišćenje interneta je svakako dobra opcija za to, a načini su brojni. Dok je SEO optimizacija zaslužna za linkovanje na što više različitih lokacija, ono što se pokazalo kao veoma korisno je to da izrada web shopa bude propraćena reklamnom kampanjom na društvenim mrežama. Podsetićemo da Facebook i Instagram trenutno koristi skoro tri milijarde ljudi. Takođe, postoje mnogi ljudi koji su uspeli da razviju poslovanje isključivo koristeći društvene mreže. Zbog svega toga, danas je sve veći broj ozbiljnih kompanija koje umeju da iskoriste benefite društvenih mreža, čineći osobu ili ideju koju plasiraju popularnom u rekordnom roku. Zato izrada web prodavnice množe imati mnogo benefita od povezivanja sa drštvenim mrežama i korišćenja njihovog potencijala.\nKada je tema izrada internet prodavnice, cena koju je potrebno platiti za ovakvu uslugu jeste veća od cene izrade klasičnog web sajta. Ipak, pokretanje biznisa online je svakako jeftinija varijanta u odnosu na klasično poslovanje u lokalu. Takođe, treba uzeti u obzir i to da se korisnici sve češće opredeljuju za online trgovinu, budući da su stekli poverenje u sistem koji funkcioniše uz brojne prednosti.\nUzevši u obzir sve pojedinosti, kao i rapidan razvoj interneta i naše sve veće oslanjanje na njega, izrada web shopa postavlja se kao neophodan korak ukoliko želimo da ostanemo konkurentni na tržištu. Važno je samo opredeliti se za sigurnu kompaniju koja garantuje kvalitetnu izradu, omogućivši nam da do krajnjih granica iskoristimo potencijale koje online poslovanje nudi.\nPrethodni članakBoško napušta SZS i sam izlazi na izbore?\nSledeći članakNOVI RAZDOR U OPOZICIJI Veselinović sad poručuje Sergeju: Dobili ste sve naslovne strane, A I CENZUS, AVANSNO


SON NE IGRA ZA REPREZENTACIJU: Murinjo obrazložio odluku o fudbaleru iz Južne Koreje | Novosti.RS\nKFA je u kratkom saopštenju navela da Son zbog povrede neće biti deo tima koji će u četvrtak u Jokohami igrati prijateljski meč protiv Japana.\nKontroverzni poziv napadača u nacionalni tim, nakon što se povredio na meču protiv Arsenala, mogao je da preraste u sukob između njegovog kluba i njegove federacije.\nSon je zbog povrede propustio eliminaciju Totenhema od zagrebačkog Dinama iz Lige Evropa, kao i pobedu protiv Aston Vile u nedelju.\nDŽENTLIMENSKI POTEZ MURINJA: Portugalac pokazao veličinu i u porazu (VIDEO)\n"Ako igrač ne može da igra za svoj klub, ne može da igra ni za reprezentaciju", izjavio je prošle nedelje menadžer Totenhema Žoze Murinjo.\nSon-Heung Min FK Totenhem fudbal Žoze Murinjo


'Rezervni' delovi ljudskog tela stižu iz 3D-štampača\nIzvor: B92, 20.Sep.2019, 12:33\n"Rezervni" delovi ljudskog tela stižu iz 3D-štampača\nVeštački zubi koji izgledaju kao pravi. Šrafovi koji stabilizuju polomljene kosti, ali ne moraju da se vade, jer se razgrađuju istom brzinom kojom kost zarasta. Ono što ljudima donosi olakšanje za firme je veliki izvor zarade.\nPromet u nemačkom zdravstvu prošle godine je iznosio gotovo 370 milijardi evra, to je 12 odsto nemačkog BDP. A poslednjih godina taj promet je rastao četiri odsto godišnje, što je više od proseka rasta u Nemačkoj, navode u nemačkom Savezu medicinske tehnologije (BVMed)....\n07:03: Vremeplov (20. oktobar 2019)\n07:03: Proširenje EU, između automatike i sadizma\n07:02: MILIONSKI BIZNIS Ova trgovina u Evropi doživljava procvat, ali i...\n07:01: Najava događaja za nedjelju – 20. oktobar 2019.\n07:01: ŽIKA ŠARENICA PIŠE ZA KURIR: Beogradski grafiti


"Promenili smo nivo rizika za Ukrajinu kako bi izbegli putovanja koja nisu neophodna zbog tekuće ruske agresije i gomilanja vojske u zemlji i na granicama oko nje", navela je kanadska Vlada u saopštenju kasno u subotu, prenosi Rojters.\nMoskva je stacionirala više od 100.000 vojnika u blizini granice sa Ukrajinom, a SAD saopštile su u u petak da izražavaju bojazan da Rusija priprema izgovor za invaziju Ukrajine ukoliko diplomatija ne ispuni svoje ciljeve.\nKako se navodi, kanadska ministarka spoljnih poslova Melani Žoli posetiće Kijev sledeće nedelje kako bi potvrdila podršku Kanade ukrajinskom suverenitetu i pojačala napore za odvraćanje "agresivnih akcija" Rusije, saopštila je ranije zvanična Otava.\nZamenica kanadskog ministra spoljnih poslova Marta Morgan i zamenica američkog državnog sekretara Vendi Šerman razgovarale su u petak, najavivši da će nastaviti blisku koordinaciju u cilju odvraćanja dalje ruske agresije na Ukrajinu i pozvale rusku stranu na deeskalaciju.\nU intervjuu za kanadsku televiziju Si-Bi-Si, generalni sekretar NATO Jens Stoltenberg opisao je Rusiju kao "agresora".\nOn je rekao da je na Rusiji da deeskalira situaciju, kao i da je NATO spreman da ponovo sasluša zahteve Moskve.\nRusija, s druge strane, poriče planove za napad na Ukrajinu, ali tvrdi da bi mogla da preduzme neodređenu vojnu akciju ukoliko se ne ispune njeni zahtevi.\nNakon što su prošle nedelje završeni razgovori između SAD, njihovih evropskih saveznika i Rusije, američki zvaničnici su upozorili da je rizik od ruske invazije na Ukrajinu i dalje visok.\nKanadski premijer DŽastin Trudo razgovarao je u utorak sa ukrajinskim predsednikom Volodimirom Zelenskim i "naglasio da bi svaki vojni upad u Ukrajinu imao ozbiljne posledice, uključujući koordinisane sankcije".\nKanada je uvela kaznene mere za više od 440 pojedinaca i entiteta zbog aneksije Krima, podseća Rojters.\nKanada Ukrajina Rusija


Pečnik: "'Davljenik' igra '100 na sat'" - Sportske.net\nPečnik: "'Davljenik' igra '100 na sat'"\nSlovenački internacionalac iz redova Crvene zvezde, Nejc Pečnik, priznaje da njemu i saigračima odgovara činjenica da će Donjem Sremu gostovati u Novom Sadu ali svakako nagoveštava veliku borbu sa ekipom koja se bori za opstanak.\nFudbaleri Crvene zvezde u subotu gostuju ekipi Donjeg Srema u Novom Sadu a izabranici Slaviše Stojanovića i dalje se sećaju okršaja iz prvog dela sezone kada su Pećinčani na proslavi 50 godina "Marakane" odneli bod golom u poslednjim trenucima susreta.\n"Još se sećam našeg duela iz prvog dela sezone, taj kiks nam je najteže pao, igrali smo kod kuće, pred punim tribinama, u slavljeničkoj atmosferi zbog 50. rođendana 'Marakane', vodili 2:0, imali igrača više i trebalo nam je puno vremena da se oporavimo" prisetio se tog meča Nejc Pečnik.\nSituacija se od prvog dela sezone nije mnogo promenila. Donji Srem se bori za opstanak a Zvezda je i dalje u žestokoj trci sa Partizanom za zvanje prvaka.\n"Oni će igrati '100 na sat' jer se bore za opstanak, ali mi očekujemo tri boda. Sada smo u seriji pobeda i nadam se da ćemo je nastaviti i posle Novog Sada. Za nas je bolje da se tamo igra meč, imaćemo veliku podršku navijača i verujem da ćemo se na kraju radovati" poručio je Pečnik.\nZvezda će eventualnom pobedom nad Donjim Sremom upisati desetu uzastopnu pobedu u Jelen Superligi.


Naslovna » BG servis » Probe sistema daljinskog grejanja počinju 1. oktobra\nNeko drugi 26. septembar 2014. BG servis Postavite komentar\nFunkcionalne probe podrazumevaju proveru rada energetskih objekata – toplana i kotlarnica. Uporedo će biti proveravana funkcionalnost toplovodne mreže i toplotnih predajnih stanica, a po potrebi i pojedinih kućnih grejnih instalacija.\nSvrha funkcionalnih proba proizvodnih i distributivnih postrojenja jeste što bolja priprema za predstojeću grejnu sezonu.\nProbe toplotnih izvora, distributivne mreže, podstanica i pojedinih kućnih grejnih instalacija biće obavljene po sledećem planu:\n– 1. oktobra – toplane „Konjarnik“ i „Medaković“ i kotlarnice „Veljka Dugoševića 18“, „Stevana Dukića 31“, „Mirijevski bulevar 2a“, „Jastrebačka 47“, „Luka Beograd“, „Dom zdravlja Braće Jerković“, „Senjak 1 – Simićeva“, „Senjak 2 – Bulevar vojvode Mišića 37-39“, „Senjak 3 – Bulevar vojvode Mišića 39a“, „Šeher“ i „Bulevar vojvode Mišića 11-33“.\n– 2. oktobra – toplana „Mladenovac“ i kotlarnice „Institut majka i dete“, „KBC Bežanijska kosa“, „GAK Narodni front“, „Janka Veselinovića“, „Uprava prihoda“, „Sremčica“, „Železnik“ i „Barajevo“.\n– 3. oktobra – toplane „Voždovac“, „Zemun“, „Banovci“ i „Batajnica“ i kotlarnice „Vrtlarska“, „Makedonska – Jakšićeva“, „KBC Zvezdara“ u Preševskoj 31 i Dimitrija Tucovića 131 i 161, „Juhorska 6“, „Husinskih rudara 31a“, „Salvadora Aljendea 18“, „Braće Marić 3-7“, „Drenovačka 11“, „Resnik“ i „Julino brdo“.\n– 6. oktobra – toplane „Novi Beograd“ i „Mirijevo“ i kotlarnice „Uralska 11“, „Uralska 36“, „Diljska 7“, „Maljenska 3“, „Marijane Gregoran 30“ i „Marijane Gregoran 69“.\n– 7. oktobra – toplane „Borča“ i „Banovo brdo“ i kotlarnice „Nada Naumović 1“, „Ljutice Bogdana 2“, „Veljka Lukića – Kurjaka 14“, „Danijelova 32“ i „Centar visokih vojnih škola“.\n– 8. oktobra – toplane „Cerak“ i „Višnjička banja“.\n– 9. oktobra – toplane „Dunav“ i „Miljakovac“ i kotlarnice „Koste Glavinića 9“, „Stjepana Filipovića 30a“ i „Fabrisova 10“.\nS obzirom na to da će delovi sistema po utvrđenom planu proba biti u funkciji, može se dogoditi da pojedina grejna tela u stanovima korisnika budu delimično zagrejana. Probe ne podrazumevaju početak grejne sezone zbog čega iz „Beogradskih elektrana“ apeluju na korisnike da ne upućuju reklamacije Dispečerskom centru ukoliko im radijatori nisu topli.\nTakođe, korisnici sistema daljinskog grejanja treba da obrate pažnju na ispravnost svojih unutrašnjih instalacija i da se, ukoliko primete curenje vode iz instalacija, obrate Dispečerskom centru pozivom na broj telefona 2093-100, „Beokom servisu“ pozivom na brojeve telefona 0800-110-011 i 3090-007 ili slanjem elektronske pošte na bks@beograd.gov.rs. (Beoinfo)\nTagovibg servis dub grejanje vesti zima\nPrethodni Trofej Beograda 2014: Beo Dance Open, 27. i 28. septembra\nSledeći Narodna banka Srbije: Besplatni obilazak za vikend


Lajčak: Beograd i Priština usvojili mapu puta za primenu energetskih sporazuma – Balkanpress.rs\nPočetnaVestiDruštvoLajčak: Beograd i Priština usvojili mapu puta za primenu energetskih sporazuma\nutorak, 21. juna 2022 : 13:20\nLajčak: Beograd i Priština usvojili mapu puta za primenu energetskih sporazuma\nKosovo i Srbija su u Briselu usvojili mapu puta za primenu energetskih sporazuma u okviru dijaloga pod posredovanjem EU, objavio je na Tviteru specijalni izaslanik za dijalog Kosova i Srbije Miroslav Lajčak.\n„Sa velikim zadovoljstvom mogu da objavim da su Kosovo i Srbija upravo usvojili mapu puta za primenu energetskih sporazuma u okviru dijaloga pod posredovanjem EU. Ovo je veliki korak napred“, napisao je Lajčak.\nOn je takođe objavio i mapu puta za implementaciju energetskih sporazuma, koja ima devet tačaka.\n“U cilju da se prevaziđe kriza i problemi u energetskom sektoru, a uzimajući u obzir sporazume koji se tiču energetike od 8. septembra 2013. i Zaključke posrednika EU za primenu energetskog sporazuma iz 2013. od 25. avgusta 2015, strane su se saglasile o mapi puta”, navodi se u dokumentu.\nPrema mapi puta, između ostalog, Regulatorna energetska agencija Kosova (ERO) će izdati dozvolu za snabdevanje Elektroseveru, a u roku od sedam dana od njenog izdavanja, ta kompanija će preko EU obezbediti Kosovoskoj kompaniji za distribuciju električne energije (KEDS) i Kosovskom operateru prenosnog sistema električne energije (KOSTT) najnovije dostupne podatke o potrošačima.\nTakođe, u roku od 10 dana od izdavanja dozvole Elektrosever će potpisati neophodne tehničke sporazume sa KOSTT i KEDS kako bi mogla da posluje na kosovskom energetskom tržištu.\nDodaje se i da će u roku od 45 dana od izdavanja dozvole KOSTT i KEDS, po konsultovanju sa Elektroseverom, dostaviće ERO investicioni plan i potrebne troškove održavanja, kao i gubitke na mreži, na osnovu detaljnog razmatranja postojeće infrastrukture.\nU roku od 21 dan posle toga, ERO će u načelu odobriti ove planove, troškove i gubitke, navodi se u dokumentu.\nIstiče se da u slučaju nepoštovanja odredbi ovih dogovorenih zaključaka, 100 dana od izdavanja dozvole za snabdevanje, ERO može da odluči da obustavi i/ili povuče dozvolu za snabdevanje datu Elektroseveru, uz prethodne konsultacije između strana, pod posredovanjem EU, tokom maksimalnog perioda od 15 dana. Dodaje se i da će EU obezbediti stručno mišljenje, ukoliko to bude tražila jedna od strana.\nNavodi se da je uspešna implementacija dogovorene mape puta ne utiče na obaveze strana da u potpunosti primene energetske sporazume iz 2013. i 2015. godine.\nMeštani četiri opštine na severu Kosova – Severna Mitrovica, Leposavić, Zvečan i Zubin Potok – u kojima većinu čine pripadnici srpske zajednice, više od dve decenije ne plaćaju račune za utrošenu električnu energiju.\nKosovo i Srbija su 2013. postigli sporazum o energetici u okviru dijaloga o normalizaciji odnosa, a potom su 2015. godine usaglašeni zaključci. Prema tim sporazumima, naplatu struje na severu je trebala da vrši kompanija Elektrosever, koja nikada nije formirana.\nPrema podacima KOSTT, gubici samo za 2021. godinu dostigli su iznos od 40 miliona evra.\nKEDS, kojim od 2013. godine upravlja turski konzorcijum, ima ekskluzivna ovlašćenja da distribuira električnu energiju na celoj teritoriji Kosova, da upravlja i održava terensku imovinu.\nDelegacija Srbije se prošle sedmice sastala sa predstavnicima KEDS u Istanbulu, a razgovorima su prisustvovali i predstavnici EU.\nPetković: Otvoren put za razgovor o formiranju ZSO\nŠef kancelarije Vlade Srbije za Kosovo i Metohiju Petar Petković rekao je novinarima da je nakon dogovora o mapi puta za implementaciju energetskih proizvoda otvoren put za razgovor o formiranju Zajednice srpskih opština, “i to je ono što je dogovoreno i što mi je i sam Lajčak preneo”.\n“Imajući u vidu da je Priština godinama odbijala da razgovara o energetici, mi smo danas došli do toga da se dogovorimo o mnogim važnim pitanjima za život naših ljudi na severu Kosova”, ocenio je Petković.\nDodao je da “mapa puta predstavlja set koraka, rokova i odgovornosti jedne i druge strane, a oni počinju da teku od trenutka kad Elektrosever dobije licencu za snabdevanje”.\n“Ono što je posebno takođe važno, Elektrosever je dobio i distributivne usluge, na čemu smo sve vreme insistirali. Tokom svih ovih sastanaka u Briselu, Priština je odbijala da to da Elektroseveru. Nakon dobrih razgovara u Istanbulu, uspeli smo sa KEDS da se dogovorimo, tako da će Elektrosever imati i te važne distributivne usluge, kao što su izdavanje računa, naplata, održavanje mreže i fizičko povezivanje potrošača. To je mnogo važno jer to znači da imamo samostalnost u snabdevanju električnom energijom na severu Kosova i Metohije”, poručio je Petković.\nEU pozdravila usvajanje mape puta\nEvropska služba za spoljne poslove pozdravila je usvajanje mape puta kao korak napred u normalizaciji odnosa između Kosova i Srbije, ukazujući da je to za dobrobit svih građana, i poziva obe strane da nastave dalje u tom duhu i ostvare napredak u primeni svega drugog što još nije ostvareno.\nKurti: Sporazum – dobra vest\nPremijer Kosova Aljbin Kurti nazvao je dobrom vešću sporazum o električnoj energiji na severu Kosova koji je postignut danas između pregovarača Beograda i Prištine.\nOn je rekao da je to rezultat rada Vlade koju vodi i najavio da će uskoro početi naplata struje za opštine na severu.\nZelenović o dijalogu, opoziciji i izborima\nčetvrtak, 22. jula 2021 : 07:44\nOtvorene Paraolimpijske igre, Srbiju predstavlja 20 sportista\nutorak, 24. avgusta 2021 : 19:18


Lakoća kontrole elektronskog novca Lakoća kontrole elektronskog novca – Personal magazin\nLakoća kontrole elektronskog novca\nPokažite mi elektronski novac: Zahvaljujući tehnologiji, kontrola nad finansijama je zadovoljstvo, a ne naporan posao. Uspon „Ja“ banke: istraživanje kompanije MasterCard otkriva da ljudima kontrola nad sopstvenim finansijama ne predstavlja…\nPokažite mi elektronski novac: Zahvaljujući tehnologiji, kontrola nad finansijama je zadovoljstvo, a ne naporan posao. Uspon „Ja“ banke: istraživanje kompanije MasterCard otkriva da ljudima kontrola nad sopstvenim finansijama ne predstavlja napor i da oni vole to da rade, a da uglavnom žene donose odluke o potrošnji.\nIako većina nas verovatno ne čita tabele i grafikone sa najnovijim podacima u finansijskim rubrikama novina, izgleda da ne zaziremo od detaljne kontrole nad sopstvenim finansijama: rezultati novog istraživanja kompanije MasterCard koje je sprovela kompanija Ipsos MORI širom Evrope pokazuju da 80% ispitanika kaže da vole da vode računa o svojim finansijama i da teže tome da imaju veću kontrolu nad svojom potrošnjom.\nU šest zemalja koje su učestvovale u istraživanju, 77% ljudi redovno proverava stanje svojih tekućih računa, a 79% njih tačno zna koji im je dozvoljeni limit na kreditnoj kartici. U doba u kome je većina imejlova nepoželjna, a većina primljene pošte se baca, imejlovi u vezi sa novcem predstavljaju izuzetak: 66% ljudi širom Evrope čita sve ili većinu materijala koje prime od svoje banke ili institucije koja im izdaje karticu. Potreba za većom kontrolom nad sopstvenim novcem dešava se u isto vreme kada i poverenje u banke nestaje, jer samo 54% ljudi kažu da veruju svojim bankama, dok svega 31% ljudi kaže da im njihova banka pruža dovoljno informacija.\nKako su pristup i kontrola nad bankovnim računima sada lako dostupni putem interneta i mobilnih aplikacija, ljudima se sviđa da budu više upoznati sa finansijama, u prilog čemu govori podatak da 76% ljudi koristi prednosti tehnologije i da upravljaju svojim finansijama putem interneta. Takođe, izbegavamo opcije koje mogu otežati kontrolu nad finansijama, a 64% ljudi kaže da se trude da ništa ne kupuju na kredit.\nUprkos tome što imaju pristup internetu, mnogi ljudi i dalje čuvaju svoj novac u „slamarici“ i to je još uvek čest slučaj, bilo da li je u pitanju mala ili velika suma novca  . Ovaj tip štednje nije samo prastar, već je i nekonvencionalan u ovom modernom vremenu interneta kad samo 35% nas redovno posećuje ekspoziture banaka. Jedan od razloga koji su ispitanici naveli je i „Ako je novac u banci… odjednom se sve potroši a da to i ne primetim“ – iako većina nas više voli da plaća karticom (64%) umesto gotovinom (42%).\nKada je reč o večitom pitanju o tome ko donosi odluke o potrošnji, žene su te koje su više angažovane po pitanju novca. 83% žena kaže da češće vode računa o kućnim finansijama, u poređenju sa 78% muškaraca. Takođe, žene redovnije proveravaju stanje na svom tekućem računu (79% žena u poređenju sa 74% muškaraca). Ovi podaci se ne slažu sa time koga muškaraci smatraju glavnim za finansije, jer 62% njih misli da oni donose većinu odluka vezanih za budžet svog domaćinstva.\n„Znamo da ljudi, više nego ikada ranije, žele osećaj kontrole nad sopstvenim finansijama, pa rado prihvataju nove tehnologije koje im u tome pomažu“, rekao je Karlo Enriko (Carlo Enrico), predsednik kompanije MasterCard za centralnu i istočnu Evropu. „Naše pripejd kartice su osmišljene tako da ljudima pruže još jedno sredstvo da to postignu i pokazalo se da su od dragocene pomoći onima koji ih koriste, te tako 69% ljudi kaže da misle da im one mogu pomoći da kontrolišu svoju potrošnju, a 73% njih čak kaže da bi pripejd kartice mogle da spreče da zapadnu u dugove”.\nS obzirom na to da nam kontrola nad sopstvenim novcem postaje važna, pripejd kartice takođe mogu biti od pomoći kod nekih drugih nedoumica koje imamo kada upravljamo svojim novcem:\n70% roditelja dece starije od 13 godina smatra da je pripejd kartica dobar način da deca nauče kako da upravljaju novcem;\n67% ispitanika smatra da pripejd kartice pružaju veći nivo sigurnosti na putovanjima u inostranstvo;\nČuvaju novac od drugih ljudi, pa čak i od njih samih!\nOvo istraživanje je sprovedeno u periodu od aprila do juna 2014. godine među potrošačima iz šest zemalja (Belgija, Mađarska, Holandija, Poljska, Španija i Turska) radi sticanja uvida u njihovo trenutno ponašanje u vezi sa finansijama i kako se pripejd kartice trenutno uklapaju u njihove živote, odnosno ima li mogućnosti da se uklope. Ovaj pristup je osmišljen tako da situacija može sveobuhvatno sagledati. Kvantitativni element sadrži uzorak od 2.400 ispitanika, uključujući 1.000 korisnika pripejd kartica i 1.400 korisnika drugih kartica. Ovaj element je kombinovan sa detaljnim etnografskim istraživanjem, pružajući kvalitativan pregled načina na koji 36 različitih domaćinstava živi, kako upravljaju svojim finansijama i sa čim se trenutno bore.\nIpsos je nezavisna kompanija za istraživanje tržišta koju kontrolišu i kojom upravljaju profesionalci u oblasti istraživanja. Kompanija je osnovana u Francuskoj 1975. godine i prerasla je u u svetsku istraživačku grupu sa snažnim prisustvom na svim ključnim tržištima. Ipsos se nalazi na trećem mestu među kompanijama za istraživanje tržišta na svetu.\nIpsos ima predstavništva u 86 zemalja i pruža stručne analize obogaćene lokalnim uvidima u šest usko specijalizovanih istraživačkih oblasti: reklamiranje, lojalnost klijenata, marketing, mediji, istraživanje odnosa sa javnim institucijama i upravljanje anketama.\nLakoća kontrole elektronskog novca was last modified: September 18th, 2014 by Redakcija\nNFC Genius bežične slušalice HS-970BT\nU Hrvatskoj porast mobilnog saobraćaja


Janjić: Beograd truje odnose sa Crnom Gorom | Autonomija\nJanjić: Beograd truje odnose sa Crnom Gorom\nVlasti u Srbiji utiču na opoziciju u Crnoj Gori i takva politika mora biti promenjena, jer truje međusobne odnose dve zemlje\nKoordinator Foruma za etničke odnose Dušan Janjić ocenio je danas da vlasti u Srbiji utiču na opoziciju u Crnoj Gori i da takva politika mora biti promenjena, jer, kako je rekao, truje međusobne odnose dve zemlje.\nJanjić je agenciji Beta rekao da je uticaj Srbije na opoziciju u Crnoj Gori kulminirao uoči referenduma o nezavisnosti Crne Gore i tokom mandata premijera Vojislava Koštunice, a da je nakon perioda slabljenja, predsednik Srbije Boris Tadić početkom godine ponovo ojačao tu saradnju.\n„Ta saradnja postoji i odaje utisak da se vođstvo Srbije, pa ni Boris Tadić, nisu pomirili sa činjenicom da je pobedila opcija samostalne i nezavisne Crne Gore Mila Đukanovića“, rekao je Janjić.\nOn je rekao da uticaj političkih struktura iz Srbije na opoziciju u Crnoj Gori predstavlja veliki problem, posebno za Srbiju koja se ljuti na Crnu Goru, umesto da slavi sopstvenu nezavisnost i samostalnost.\n„Da se Srbija meša u odnose vlasti i opozicije u Crnoj Gori, pokazao je i tragično loš potez predsednice Skupštine Slavice Đukić Dejanović koja je otkazala najavljenu posetu predsednika crnogorskog parlamenta Predraga Krivokapića“, dodao je Janjić.\nJanjić je dodao da u diplomatskim krugovima već tri meseca kruži informacija o uticaju i nastojanjima kabineta predsednika Srbije na lidera crnogorske Socijalističke narodne partije Srđana Milića kako bi se ta stranka pridružila opoziciji u Crnoj Gori.\n„Bez obzira da li je ta vest tačna ili ne, Beograd je ranije morao da demantuje tu informaciju. Sad je to nevažno i očigledno da je Beograd povukao pogrešan potez, ako je hteo da oslabi Đukanovića, jer daje argument o napadu na državnost Crne Gore“, rekao je Janjić.\nPrema rečima Janjića veliku grešku u odnosima Srbije prema Crnoj Gori predstavlja i slučaj braće Šarić, osumnjičenih za trgovinu drogom, jer kako je rekao, umesto da on bude maksimalno istražen, u Srbiji je vođena besomučna politička kampanja.\nDodao je da je u početku slučaj Šarić ojačao šanse opozicije u Crnoj Gori, ali da je dosadašnja istraga pokazala da se većina Šarićevog novca i imovine slila u Srbiju, što govori o korupciji političara u Srbiji, a ne u Crnoj Gori.\nPrema Janjićevoj proceni, NATO i Evropska unija uputiće Beogradu za par dana kritike zbog destruktivne uloge Srbije u regionu, jer je crnogorski premijer Milo Đukanović, kako je rekao, miljenik Brisela i EU.\n„Najopasnije je što je Beograd prešao granicu brige o sopstvenoj bezbednosti. Ta vrsta politike mora da se promeni“, rekao je Janjić i dodao da uticaj Srbije na opoziciju u Crnoj Gori neće ojačati njene šanse za politički uspeh.\nCnogorski premijer Milo Đukanović optužio je savetnika predsednika Srbije Mlađana Đorđevića da organizuje opoziciju u Crnoj Gori i da se direktno meša u unutrašnje stvari te zemlje.


Poseta ministra Đorđevića Srbobranu i Udruženju BISER - Srbobran Danas\nDanas je u poseti Srbobranu bio ministar Vlade Srbije, za rad, zapošljavanje, boračka i socijalna pitanja, Zoran Đorđević, kog je primio predsednik opštine Srbobran, Radivoj Paroški. Održali su sastanak u kancelariji predsednika Paroškog, kom je prisustvovala i predsednica lokalnog parlamenta Milena Alargić.\nMinistra je zanimalo stanje u opštini Srbobran, prvo uopšteno, a zatim i konkretno o temama koje su direktno vezane za rad njegovog resora, gde je pronađen prostor za saradnju. Nakon sastanka u zgradi opštine, Paroški i Đorđević obišli su prostorije dnevnog boravka Udruženja za pomoć mentalno nedovoljno razvijenim osobama „Biser“, čiji je rad zainteresovao ministra. Tokom obilaska prostorija Udruženja, upoznavanja sa osobljem, štićenicima i stanjem u „Biseru“, Đorđević, Paroški i predsednica udruženja Slavka Popić, dali su izjave za mnogobrojne domaće i regionalne medije.\n„Poseta Srbobranu nastavak je naših redovnih aktivnosti tokom kojih svake nedelje obiđemo barem dve opštine u Srbiji. Uverio sam se da opština Srbobran aktivno vodi brigu o osobama sa invaliditetom i da ima veoma razvijene usluge, a ono što je nama najbitnije da su te usluge licencirane. Sa opštinom smo dogovorili da aplicira za postavljanje lifta u objektu u kojem se nalazi lokalna administracija, kako bi unapredili pristupačnost službi osobama sa invaliditetom. Posebno me raduje činjenica da je lokalna samouprava puna hvale za rad Udruženja ‘Biser’. Drago mi je kada čujem da ‘Biser’ uvek ima inicijativu za uvođenje novih usluga i da to što radi radi na najboljem mogućem nivou. Opština podržava njihov rad koji se odvija u tri objekta, s tim što je ovaj objekat u fazi restitucije, pa će u jednom trenutku morati da izađu odavde, ali ono što je bitno za Udruženje ‘Biser’ i opštinu Srbobran je svakako da smo se dogvorili da mi u narednom periodu finansiramo rekonstrukciju objekta koji će biti u funkciji dnevnog boravka. Zahtevi se kreću oko dva miliona dinara i očekujem da će useljenje u novi objekat biti do kraja godine. Mislim da su to ovi korisnici zaslužili i verujem da će ta vest obradovati i njihove roditelje, te da će to dodatno unaprediti usluge za korisnike, na njihovo zadovoljstvo. “, rekao je Đorđević, nakon što je proveo neko vreme sa štićenicima „Bisera“, porazgovarao sa nekolicinom i video čime se bave i kako provode vreme u dnevnom boravku.\nPredsednica Udruženja „Biser“, gospođa Slavka Popić, sa radošću je dočekala goste, predstavila ministru svoje udruženje i sve usluge i aktivnosti koje „Biser“ sprovodi u svom radu. „Zaista se trudimo da posvetimo punu pažnju osobama sa invaliditetom, posebno jer smo jedino udruženje koje pruža usluge ove vrste. Zahvaljujući opštini Srbobran uspeli smo da licenciramo uslugu dnevnog boravka, ranog tretmana i ličnih pratilaca. Trenutno imamo 20 korisnika dnevnog boravka, 16 ličnih pratilaca i više od 60 dece uključene u rane tretmane. Uspeli smo da se nametnemo kao neko ko pruža ove usluge i mi smo jedna od tri opštine u Vojvodini koja ima licencirane usluge ove vrste i da ih ne pruža zvanična ustanova već jedno udruženje. Ponosni smo jer smo prošle godine pokrenuli i socijalno preduzetništvo, koje uključuje naše radno sposobne korisnike i naše korisnike dnevnog boravka u radnu terapiju. Proizvodimo organsko povrće za koje mislimo da će u narednom periodu biti sertifikovano i da ćemo se predstaviti u punom svetlu. I taj proizvod treba da posluži da osobe sa invaliditetom dobiju ono mesto koje zaslužuju u našem društvu“, izjavila je Slavka Popić, posebno zadovoljna jer je njihov rad preoznat i na nivou republike, i da će biti nagrađen. Štićenici „Bisera“ poklonili su ministru povrtarske plodove iz svoje organske bašte, na koju su veoma ponosni.\nVeliko zadovoljstvo što je imao priliku da ugosti ministra Đorđevića, izrazio je predsednik opštine, Radivoj Paroški, koji je detaljno informisao svog gosta o aktivnostima u oblasti socijalne zaštite.„Imamo dobre odnose sa Ministarstvom za rad zapošljavanje boračka i socijalna pitanja. Ova poseta daje nam dodatnu snagu i energiju da se još jače uhvatimo u koštac sa problematikom kod socijalne zaštite u opštini. Mi i sada iz opštinskog budžeta izdvajamo šezdesetak miliona dinara za socijalnu i dečiju zaštitu, kao i oko 26 miliona za zdravstvenu zaštitu, što je za jednu malu opštinu sa 16.000 stanovnika, kao što je naša, izuzetno velika. Najava ministra da će nam pomoći oko ugradnje lifta za nas je velika i vredna pomoć, jer smo i sami razmišljali da obezbedimo invalidinim licima dolazak u Opštinsku upravu. Sredstva za obezbeđenje jedne platforme ili lifta za njih, s obzirom kako je zgrada koncipirana, košta mnogo, a ovo će zaista biti značajna pomoć. Sa druge strane, obećanje ministra Đorđevića u vezi sa podrškom ‘Biseru’, čijim se radom dičimo, takođe ima veliki značaj jer će u tom slučaju Udruženje dobiti mnogo bolji i lepši prostor za rad. Još jednom želim da se zahvalim ministru na današnjoj poseti, na podršci koju je spreman da nam pruži, što potvrđuje rešenost Vlade da ravnomerno razvija svaki kraj Srbije. Udruženju ‘Biser’ želim da i dalje nastavi sa ovako kvalitetnim i samopregornim radom kada je u pitanju zaštita invalidnih lica u opštini Srbobran“, izrazio je za kraj svoje želje predsednik Paroški.\n11. jula 2020., 19:53


Pravo na imovinu – rad agencija za imovinska pitanja na Kosovu - Crno beli svet\nGrađani koji su raseljeni zbog sukoba imaju pravo na povratak u svoje domove i na svoju nepokretnu imovinu, što im, sem Evropske konvencije o ljudskim pravima i međunarodnog prava, garantuje i važeći pravni okvir na Kosovu.\nPosle konflikta iz 1998. i 1999. godine, imovinska pitanja na Kosovu zadobila su veliki značaj, posebno kada se radi o stvaranju uslova za povratak raseljenih lica, kojima je imovina nelegalno oduzeta, ili su je izgubili usled diskriminacionih zakona i propisa.\nNakon završetka konflikta, pa do danas, na Kosovu su se smenjivale različite agencije koje su imale nadležnost i obavezu da prihvataju i rešavaju zahteve u vezi sa pravima na imovinu. Svaka novonastala agencija za pitanja imovine nasleđivala je mandat svoje prethodnice, ali i njene nedovršene obaveze. Stoga je razumljivo što su njihove nadležnosti bile u velikoj meri slične, ali su, takođe, često uključivale dodatna i proširena ovlašćenja.\nDirekcija za stambena i imovinska pitanja (DSIP)\nMisija Ujedinjenih nacija na Kosovu (UNMIK) je Uredbom 1999/23 osnovala Direkciju za stambena i imovinska pitanja (DSIP) i Komisiju za stambene i imovinske zahteve (KSIZ) radi regulisanja stambenih imovinskih pitanja na Kosovu. KSIZ je bila nezavisno sudsko telo u okviru DSIP-a zaduženo za donošenje odluka i sačinjavali su je jedan lokalni član i dva međunarodna člana (UNMIK, Uredba 1999/23). Odluke KSIZ-a su bile konačne i nisu bile podložne reviziji nijednog drugog sudskog autoriteta na Kosovu. Njihovu implementaciju vršila je DSIP.\nDSIP je imala mandat da rešava sporove u vezi sa stambenom imovinom, ali ne i sporove vezane za komercijalnu ili poljoprivrednu imovinu. Njena pravna nadležnost je bila iznad nadležnosti kosovskih sudova kada se radilo o:\nZahtevima pojedinaca koji su izgubili imovinu zbog diskriminacionih zakona i praksi između 1989. i 1999. godine (zahtevi „A“ kategorije);\nZahtevima pojedinaca koji su učestvovali u voljnim, ali nezvaničnim transakcijama stambene imovine dobrovoljno izvršene između 23. marta 1989. i 13. oktobra 1999, koje nisu mogle biti registrovane zbog diskriminacionih zakona (zahtevi „B“ kategorije); i\nZahtevima pojedinaca koji su izgubili stambenu imovinu posle NATO intervencije od 24. marta 1999. godine (zahtevi „C“ kategorije).\nTakođe, DSIP je bila ovlašćena i da napuštenu stambenu imovinu stavi imovinu pod svoju upravu.\nU svom planu iz 2003. godine (The Way Forward, Prospectus 2004 & 2005, HPD), DSIP je naglasila da će posebnu pažnju posvetiti zahtevima „A“ kategorije koji čekaju na novčanu kompenzaciju.\nTakođe, istakla je da će sve odluke biti implementirane do kraja 2005. godine. Međutim, ovaj cilj nije u potpunosti sproveden. Prema Statistici DSIP iz 2005. godine, ova agencija je primila ukupno 29.154 zahteva, od kojih je 29.027 rešeno do te godine, a 22.263 je do tada izvršeno.\nZatvaranje DSIP poklopilo se sa otvaranjem nove agencije za imovinska pitanja 2006. godine, nazvane Kosovska agencija za imovinu.\nKosovska agencija za imovinu (KAI) osnovana je 2006. godine, sa nadležnošću za rešavanje imovinskih zahteva u vezi sa privatnom nepokretnom imovinom, uključujući i poljoprivrednu i komercijalnu imovinu.\nKAI je imala mandat da prihvata imovinske zahteve koji su nastali kao rezultat oružanog sukoba koji se dogodio na Kosovu između 27. februara 1998. i 20. juna 1999. godine, da donosi odluke o ovim zahtevima i da te odluke sprovodi.\nKAI je, takođe, imala mandat da se bavi određenim brojem aktivnosti koje su bile u sklopu mandata DSIP-a, te su joj poverena i prava, dužnosti, imovina i obaveze koje je imala DSIP. Naime, radi se o sprovođenju odluka KSIZ koje su čekale na izvršenje, kao i vođenje imovine koja je stavljena pod upravu DSIP-a.\nKAI se sastojala od tri glavna tela:\nNadzorni odbor, koji je nadgledao rad KAI i obezbeđivao administrativnu pomoć;\nIzvršni sekretarijat, koji je bio zadužen za prikupljanje i procesuiranje zahteva, obavljanje razgovora sa strankama i sprovođenje odluka donesenih od strane KIZ-a;\nKomisija za imovinske zahteve Kosova – KIZK ili samo KIZ, zadužena za donošenje odluka unutar KAI. Odluke KIZ-a su pravno obavezujuće, a njih je moguće uložiti žalbu jedino Vrhovnom sudu Kosova.\nIzvršni sekretarijat KAI imao je svoje regionalne kancelarije na teritoriji Kosova u Prištini, Peći, Gnjilanu, Mitrovici i Prizrenu, a ranije je KAI imala kancelarije i u Srbiji, Crnoj Gori i Makedoniji. U Srbiji su aktivnosti KAI sprovodile kancelarije za imovinu UNHCR-a koje su otvorene na osnovu memoranduma o razumevanju potpisanom između KAI i UNHCR-a 2009. godine. Ovaj memorandum o razumevanju je svake godine obnavljan, sve do 2016. godine, kada je istekao i od kada KAI više ne radi u Srbiji. Kako se navodi u izveštaju KAI iz 2016. godine, za sada se ne planira ponovno otvaranje ovih kancelarija.\nPrema podacima na internet stranici KAI, prijem zahteva od strane KAI počeo je 5. aprila 2006. i završio 3. decembra 2007. i na kraju celokupnog perioda prijema, broj registrovanih zahteva je iznosio 42.749.\nKAI je 2016. godine završila svoj mandat sa ponosom na svoj dotadašnji rad, naglašava se u poslednjem izveštaju ove agencije. U istom izveštaju, iz 2016. godine, ističe se i to da je „uspešno završen proces odlučivanja svih 42,114 zahteva u okviru mandata KAI“, te da je ona tokom poslednje godine bila skoncentrisana i angažovana na sprovođenju ovih odluka.\nKada je KAI prestala da postoji 2016. godine, formirana je Kosovska agencija za upoređivanje i verifikaciju imovine (KAUVI).\nKosovska agencija za upoređivanje i verifikaciju imovine (KAUVI)\nKako se navodi u izveštaju KAI iz 2016. godine, Kosovska agencija za upoređivanje i verifikaciju imovine (KAUVI) je nezavisna Agencija, čiji je mandat da prima, upoređuje i odlučuje o razlikama i neslaganjima između originalnih katastarskih dokumenata od pre juna 1999, koje su srpske vlasti odnele sa Kosova i trenutne katastarske dokumentacije na Kosovu, uključujući privatnu imovinu, privatnu komercijalnu imovinu i privatnu imovinu verskih zajednica.\nKAUVI je nasledila mandat od KAI, kao i njen budžet, ugovorne obaveze i fizičku imovinu. Takođe, njen nasleđeni mandat uključuje i izvršne nadležnosti sprovođenja odluka KAI i DSIP-a.\nKAUVI čine četiri glavna organa: Izvršni sekretarijat, nadzorni odbor, KVOI i KIZ. Od KAI je razlikuje jedino Komisija za verifikaciju i odlučivanje o imovini (KVOI), koja ima mandat da razmatra i rešava razlike i neslaganja između pomenutih katastarskih dokumenata.\nVažno je napomenuti da, prema izveštajima KAUVI, tokom 2016, 2017. i 2018. godine nije održano nijedno zasedanje Komisije za imovinske zahteve (KIZ), pošto usled nedostatka kvoruma komisije ona nije u funkciji jer međunarodne članove još uvek nije imenovao Specijalni predstavnik Evropske unije (SPEU).\nPored toga, prema izveštajima KAUVI iz 2016. i 2017. godine, razlog zbog kojeg nije održano nijedno zasedanje KIZ, je taj što su odluke o svim predmetima bile prethodno donesene. Tačnije: „KIZK se nije sastala ni jednom tokom perioda izveštavanja, jer je razmatranje predmeta završeno decembra 2014“ (Izveštaj KAI, 2016)\nDonošenje i sprovođenje odluka\nNakon podnošenja zahteva, KAI, odnosno KIZ, donosila je odluku. Kao kvazisudsko telo, u okviru donošenja odluke, KIZ je mogla da odobri, odbije ili odbaci zahtev, zatim, da potvrdi vlasništvo i pravo korišćenja, da izda nalog za posedovanje imovine, ali i nalog za iseljenje nezakonitim stanarima.\nKIZ, je po pravilu, zasedala svaka dva meseca radi rešavanja zahteva predatih na odlučivanje od strane Izvršnog sekretarijata KAI.\nOnda kada je odluka spremna za uručenje, KAI bi kontaktirala podnosioca zahteva telefonom radi dogovora o mestu i vremenu uručenja iste, objašnjeno je na internet stranici KAI, a podnosilac zahteva mogao je da pristupi odluci i preko te internet stranice.\nUkoliko se podnosilac zahteva nije složio sa odlukom KAI, ili delovima iste, imao je pravo da podnese žalbu Vrhovnom sudu Kosova preko Izvršnog sekretarijata KAI u roku od trideset dana od dana kada je obavešten o odluci.\nS druge strane, ukoliko je zahtev pozitivno rešen u korist podnosioca zahteva, on je mogao da odabere jedan od tri načina za sprovođenje odluke, i to:\nvraćanje predmetne imovine u posed, što podrazumeva da će KAI preduzeti mere da nosilac imovinskog prava u potpunosti fizički preuzme imovinu. Tada KAI stupa u kontakt sa nosiocem imovinskog prava, radi dogovora oko vremena i mesta preuzimanja imovine.\nstavljanje imovine pod upravu KAI, što podrazumeva da KAI dobija nadležnost da privremeno upravlja imovinom umesto vlasnika, sve dok vlasnik fizički ne bude u mogućnosti da preuzme imovinu. Ako je imovina pod upravom KAI, nosilac imovinskog prava može da traži od KAI da uključi imovinu u program izdavanja pod zakup.\nda zahteva da se predmet zatvori, što znači da KAI neće preduzimati nikakve dalje radnje u vezi sa zahtevom.\nS obzirom da je KAI do svog zatvaranja 2016. godine obradila sve imovinske zahteve, a novoosnovana KAUVI je od 2016. godine obavljala sledeće glavne dužnosti:\nobrada i raspodela odluka;\niseljenja nezakonitih uzurpatora sa pojedinih imovina i udaljavanje uzurpatora u slučajevima ponovnog poseda;\nupravljanje i redovni obilazak 12,788 imovina pod upravom KAUVI;\nzatvaranje sprovedenih zahteva;\nsaradnja sa osnovnim sudovima da bi se izbegle paralelne odluke po zahtevima;\nslanje krivičnih prijava tužilaštvu i, po potrebi, učešće na ročištima osnovnih sudova;\nnastavak procesa posredovanja;\npotpisivanje Memoranduma o razumevanju sa Kosovskom Policijom u vezi sa aktivnostima iseljenja;\nvršenje drugih, operativnih ciljeva.\nŠto se tiče uručivanja odluka i presuda, u 2018. godini KAUVI je počela sa uručivanjem odluka i presuda u Republici Srbiji, preko Ministarstva pravde, odeljenja za međunarodnu pravnu pomoć, odnosno 31 odluka i 12 presuda je poslato na uručivanje diplomatskim putem, u ovo Ministarstvo, odnosno odeljenje.\nUpravljanje imovinom, program dobrovoljnog davanja pod zakup i aktivnosti iseljenja\nGorepomenute agencije imale su nadležnost da sprovode svoje pravosnažne odluke po zahtevima. Mere sprovođenja uključivale su stavljanje imovine pod upravu agencije, iseljenja nezakonitih uzurpatora, oduzimanje i rušenje nezakonitih građevina, aukcije i sporazume o zakupu.\nKada se radi o upravljanju imovinom, KAI i KAUVI imale su mogućnost i ovlašćenja da upravljaju imovinama u sledećim okolnostima:\nukoliko je tako određeno sporazumom stranaka za rešavanje zahteva;\nna zahtev podnosioca zahteva, prateći odluku KIZ-a koja potvrđuje imovinsko pravo podnosioca zahteva;\nnakon udaljavanja trenutnog stanara, odnosno nezakonitog uzurpatora, u slučaju da nosilac imovinskog prava ne može da se vrati na svoju imovinu nakon obaveštenja o sprovođenju udaljenja uzurpatora sa nje.\nProgram dobrovoljnog zakupa\nProgram dobrovoljnog davanja omogućavao je da se imovina koja je pod upravom agencije da pod zakup. Program je imao za cilj da omogući minimalan izvor prihoda nosiocima imovinskog prava, odnosno vlasnicima, koji bi inače možda prodali svoju imovinu.\nUNMIK-ova Uredba 1999/23 propisivala je da se program izdavanja pod zakup odnosi na imovinu koja je stavljena pod upravu agencije i da se novac prikupljen od zakupnine uplaćuje zakonitom vlasniku. Ovaj program je predložila DSIP, ali je odobrenje primila KAI 2006. godine, kada je postao operativan. (Izveštaj KAUVI, 2016)\nZakon o KAUVI je takođe predvideo da se imovine koje su uzete pod upravu od strane KAUVI, mogu dati pod zakup. Ovaj zakon predviđa da se imovine kojima se zna vlasnik ili nosilac imovinskog prava mogu dati pod zakup samo uz pristanak vlasnika. Novac od zakupa za imovine se uplaćuje vlasniku, odnosno nosiocu imovinskog prava, uz zadržavanje 10% od iznosa zakupa od strane agencije na ime troškova usluga.\nPrema Zakonu o KAUVI iz 2016. godine, ova agencija će upravljati imovinama i sprovodiće program zakupa najkasnije do 18 meseci od dana stupanja na snagu ovog zakona. Predviđeno je da rok za obustavljanje programa zakupa bude 18. maj 2018. godine.\nU skladu sa zakonskim odredbama, odeljenje KAUVI za upravljanje imovinama je u maju 2018. godine obustavilo upravu nad svih 12.565 imovinskih poseda koji su bili pod upravom KAUVI. Kako se dalje navodi u izveštaju KAUVI iz 2018. godine, nosioci imovinskih prava su obavešteni o suspenziji programa uprave i zakupa.\nAko je imovina stavljena pod upravu KAUVI, bilo da je uključena u program dobrovoljnog davanja pod zakup ili ne, KAUVI sprovodi iseljenje ako je:\nimovina nezakonito zauzeta,\nako je korisnik potpisao ugovor o zakupu i odbija da plati zakupninu ili\nako je prestao da plaća zakupninu.\nKorisnik koji ne pristane da plati zakup ima rok od 30 dana da napusti imovinu. Agencija sprovodi iseljenja nakon što istekne rok od 30 dana, ukoliko korisnik ne napusti imovinu dobrovoljno. (KAUVI, 2016)\nIseljenje, kao jedno od načina sprovođenja odluke, sprovodi izvršni sekretarijat, odnosno odeljenje za iseljenja u okviru njega.\nGlavni cilj odeljenja za iseljenja je realizacija, naglašava se u izveštajima KAUVI, odnosno “sprovođenje pravnosnažnih odluka koje su donele komisije agencije, da bi se realizovali mnogi zahtevi u vezi sa vraćanjem imovine u posed legitimnim vlasnicima i oslobađanje od uzurpatora” (KAUVI, 2018).\nSlučajevi ponovnog zauzimanja imovine\nU izveštajima KAUVI navodi se da je primećeno da u mnogim slučajevima isto lice/porodica koja je iseljena iz imovine ubrzo ponovo useljava u imovinu i da u velikom broju slučajeva broj ponovnih uzurpacija i iseljenja prelazi broj od deset po osobi na istoj imovini.\nNezakonita uzurpacija nepokretne imovine i skidanje zvaničnog pečata je krivično delo prema Krivičnom zakoniku Kosova, navodi KAUVI u svojim izveštajima, naglašavajući da sve slučajeve nezakonite uzurpacije Agencija podnosi odgovarajućem tužilaštvu.\nNakon sprovođenja odluke o predmetu po određenom zahtevu, taj zahtev, odnosno predmet, se zatvara. Cilj faze zatvaranja je da se osigura da je ispoštovan mehanizam agencije u svim fazama procesa. Pre zatvaranja, agencija ocenjuje da li su ispoštovana pravila i postupci utvrđeni važećim propisima.\nDo 2017. godine je zatvoreno ukupno 34.562 predmeta, a u 2018. godini je, sa 223 zatvorenih predmeta, ukupan broj dostigao 34.687.\nSprovođenje programa kompenzacije\nMeđu nedovršenim zadacima KAI, KAUVI je nasledila i zadatak da sprovede 143 odluke o kompenzaciji, koje su bile izdate u skladu sa UNMIK-ovom uredbom iz 2000. godine od strane DISP-a i KSIZ-a.\nUstavni sud Kosova je do 2018. godine izdao tri presude, došavši do zaključka da je nesprovođenje odluka KSIZ-a u vezi sa kompenzacijom u suprotnosti sa principima za sprovođenje zakona i predstavlja kršenje osnovnih ljudskih prava koja su garantovana Ustavom. (KAUVI, 2018)\nKompenzacije nisu sprovedene jer agencije za to nisu imale finansijskih kapaciteta. U izveštaju KAUVI, iz 2017. godine, navodi se da iznos koji je neophodan za isplatu kompenzacija ukupno 3,2 miliona evra, dok u svom izveštaju iz 2018. godine KAUVI navodi da je za isplatu kompenzacija neophodno ukupno 1,7 miliona evra.\nVlada Kosova je zakonima o budžetu za 2017. i 2018. godinu program kompenzacija finansirala sa 600.000 evra, a zakonom o budžetu za 2019. godinu sa još 600.000 evra. Dakle, ukupno je 1,2 miliona evra obezbeđeno iz budžeta Kosova za početak implementacije ovih slučajeva. Pored budžeta Kosova, finansijska sredstva obezbeđena su i od „iznosa privatizacije imovine koju plaćaju podnosioci zahteva “A” kategorije,“ kao i drugih donatora, navodi se u administrativnom uputstvu o procedurama za izvršenje odluka o kompenzaciji.\nKako navodi KAUVI izveštaj iz 2017, “uprkos neophodnim pripremama, izazov je uspostavljanje komisije za imovinske zahteve (KIZ), koja prema gorenavedenom administrativnom uputstvu ima važnu ulogu, da svojim odlukama vratai prava na imovinu osobama koje su izgubile svoja imovinska prava usled diskriminatornog zakonodavstva”.\nKIZ nije funkcionalna jer je mandat dva međunarodna člana istekao 27. avgusta 2015. godine i još uvek nije produžen od strane specijalnog predstavnika EU, kako je predviđeno zakonom.\nNa osnovu zakona o KAUVI i nastojeći da sprovede odluke KIZK-a, KAUVI vrši i medijaciju, tj. posredovanje između strana pre upotrebe pravnog leka za sprovođenje rušenja nezakonitih građevina.\nPostupak medijacije odnosi se na posredovanje između nosioca imovinskog prava i onih koji su ili dobili zemljište u državinu i na njemu izgradili ili kupili imovinu koja je na njoj izgrađena, na koju nije postojalo pravo svojine. KAI je kreirala okvir za vođenje posredovanja, odnosno “Proceduru vođenja internog posredovanja,” koja je od 2013. godine na snazi i primenjuje se od strane posrednika KAI/ KAUVI. Prema pravnom okviru, svaki predmet ima dva posrednika, jednog iz regiona u kojem se nalazi imovina i jednog iz regionalne kancelarije koja je najbliža mestu stanovanja tuženog lica.\nKAUVI je tokom 2017. identifikovala 62 slučaja posredovanja, a tokom 2018. godine je identifikovala još 17 slučajeva. Od ukupno 79 slučajeva identifikovanih do kraja 2018. godine, u 9 slučajeva je postignut dogovor o posredovanju, u 15 slučajeva stranke su postigle dogovor van ove agencije, a 17 slučajeva nije uspešno okončano. KAUVI je naglasila i da je proces posredovanja bio u toku za 38 slučajeva u trenutku objavljivanja izveštaja KAUVI za 2018. godinu.\nOvaj tekst je izrađen u okviru projekta “Pravo na imovinu” koji sprovodi Crno beli svet a uz finansijsku podršku Ministarstva kulture i informisanja Republike Srbije.\nFudbalski trener Marko Milunović za CBS iz Finske: Nema policijskog časa, građani disciplinovani


Ranjivost Fejsbuka ugrozila 50 miliona naloga - Nacionalni CERT Republike Srbije\nRanjivost Fejsbuka ugrozila 50 miliona naloga\n25.09.2018. godine, tim inženjera kompanije Fejsbuk je otkrio ranjivost u softverskom kodu aplikacije, vezanu za opciju "View As", koja korisnicima ove društvene mreže omogućava da svoj profil vide iz ugla svojih prijatelja. Ranjivost je omogućila napadačima da preuzmu pristupne tokene Fejsbuka i tako u potpunosti preuzmu naloge korisnika, koje mogu zloupotrebiti na različite načine. Broj potencijalno ugroženih naloga je oko 50 miliona.\nIz kompanije Fejsbuk je stigla informacija da je ranjivost otklonjena i da je incident prijavljen nadležnim organima.\nFejsbuk je resetovao tokene svih ugroženih naloga, a u cilju prevencije dodatno je resetovano još 40 miliona tokena. Kako bi u potpunosti bili upućeni u sve detalje u vezi sa svojim nalozima, svih 90 miliona korisnika će prilikom prve naredne prijave na Fejsbuk kroz opciju "News Feed" dobiti informaciju o ugroženosti naloga i koracima preduzetim da bi otkrivena ranjivost bila otklonjena.\nOpcija "View As" je privremeno onemogućena, da bi se sprovela bezbednosna analiza zloupotrebe ove ranjivosti.\nFejsbuk smatra da nema potrebe za izmenom lozinke kojom se korisnici prijavljuju na svoj nalog. U cilju sprečavanja dodatne zloupotrebe naloga, korisnici Fejsbuka mogu da posete sekciju "Security and Login" i jednim klikom se odjaviti sa svih računara ili mobilnih uređaja na kojima su bili prijavljeni.\nDodatne informacije i proveru izloženosti svog naloga možete naći na sledećim linkovima:


Oktobar 15, 2019 Oktobar 15, 2019 ŽURNAL\nNažalost, u napadu Đilasovih plaćenika na mene i druge posetioce promocije neko od njegovih kriminalaca, mene ne bi začudilo da je to bio Bastać, oteo je iz ruku devojke koja je prodavala knjige kovertu za 62.000 dinara.\nGoran Vesić, pomoćnik gradonačelnika Beograda, sinoć je održao promociju knjige o Beogradu, a demonstranti predvođeni Markom Bastaćem su ga nakon ovog humanitarnog događaja napali i vređali.\nVesić se na Fejsbuku još jednom osvrnuo na ovaj događaj, tvrdeći da su bataćevi ljudi oteli kovertu sa novcem od devojke koja prodaval knjige.\n– Na promociji moje Knjige o Beogradu, sinoć prodate su 202 knjige. To znači da smo prikupili 202.000 dinara za lečenje malog Filipa Ivanovića iz Smedereva pošto je sav prihod od prodaje bio namenjen za lečenje ovog dečaka, koje je započeto.\nNažalost, u napadu Đilasovih plaćenika na mene i druge posetioce promocije neko od njegovih kriminalaca, mene ne bi začudilo da je to bio Bastać, oteo je iz ruku devojke koja je prodavala knjige kovertu za 62.000 dinara. Tako su Đilas i njegovi plaćenici ukrali 62.000 dinara za lečenje deteta.\nTako je danas na račun malog Filipa uplaćeno 140.000 dinara. Ono što su Đilasovi plaćenici oteli ja ću lično da uplatim od moje plate do petka tako da će dete dobiti sve pare.\nZgrožen sam time što su uradili Đilasovi banditi, a njemu mogu da poručim da se nadam da zna dobro šta naš narod kaže za takve slučajeve za šta se koriste tako ukradeni novac – napisao je Vesić.\nFoto: Espreso Mix


DODIKOV RAZGOVOR S RUSKIM PREMIJEROM: Bošnjaci uvijek nađu razlog...\nOn je istakao da je veoma važno da Ruska Federacija razumije situaciju u BiH i da djelovanjem u Savjetu bezbjednosti UN putem svog ambasadora objasni kompletnu situaciju sa stanovišta činjenica, a ne sa stanovišta spekulacija,” kako to najčešće čini visoki predstavnik u BiH”.\n“Naravno da je to bila tema razgovora, pošto će početkom novembra biti održana sjednica Savjeta bezbjednosti o BiH. Veoma je važno da očuvamo pažnju Ruske Federacije po ovom pitanju”, rekao je Dodik.\nDodik kaže da je upoznao premijera Ruske Federacije da godinu dana nakon izbora nije formirana vlast na nivou BiH, kao i da su ”Bošnjaci našli razlog da stave pitanje članstva u NATO prije bilo kakvih mogućnosti da se formiraju institucije vlasti”.\n“Apsolutno su spekulacije da rafinerija, odnosno `Nestro`, ne radi. Oni će nastaviti da rade. Prilagođavaće svoju poslovnu politiku okolnostima”, rekao je Dodik.\nPrema njegovim riječima, najvažnije je da će biti zadržana radna mjesta i da će obim posla u okviru preduzeća “Nestro” biti očuvan i pojačan.


MINISTAR STEFANOVIĆ I PINTER O BORBI PROTIV KRIMINALA\n15 Apr 2019, 13:12 RTS Tatijana Spasojević\nPotpredsednik Vlade i ministar unutrašnjih poslova Nebojša Stefanović istakao je u Subotici, posle sastanka sa ministrom unutrašnjih poslova Mađarske Šandorom Pinterom, da je saradnja policija dve zemlje na najvišem mogućem nivou. Stefanović je rekao da zajednička sednica dve vlade potvrđuje bliske i komšijske veze Srbije i Mađarske. Dodaje da se policijska saradnja odvija na najvišem mogućem nivou.\nMinistar Stefanović je naveo da je na današnjem sastanku sa Pinterom razgovarao o merama koje treba preduzeti kako bi se smanjila dužina čekanja na graničnim prelazima, posebno tokom letnje turističke sezone.Takođe, Stefanović je ukazao da je ujedno prioritet da se očuva bezbednost građana Srbije i Mađarske. "Naš zadatak je da održimo nivo bezbednosti na visokom nivou i da ne dozvolimo šverc preko graničnih prelaza ili da se na bilo koji način ugrozi bezbednost građana Srbije i Mađarske", poručio je Stefanović.Ministar policije se zahvalio kolegi Pinteru na razumevanju, ali i na donacijama koje su ojačale kapacitete srpske granične policije i pomogle da spremno odgovori na izazove ilegalnih migracija, šverca narkotika i sprečavanje drugih krivičnih dela. Šandor Pinter istakao je da je saradnja policija Mađarske i Srbije harmonična i dobra, posebno u oblasti suzbijanja ileganih migracija i organizovanog kriminala od čega koristi imaju građani dve zemlje. Govoreći o gužvi na graničnim prelazima, Pinter je naveo da je Evropska unija nedavno odobrila najnoviji sporazum o graničnoj kontroli.\n"Oni granični prelazi koji nisu bili stalni, sada će biti. Sa kolegama iz Srbije formiraćemo radnu grupu koja će predložiti mere kako da ubrzamo putnički i teretni saobraćaj, ali svakako brzina ne sme biti na štetu bezbednosti", naglasio je Pinter.\nMinistar spoljnih poslova Srbije Ivica Dačić sastao se sa ministrom inostranih poslova Slovačke Miroslavom Lajčakom,…\nTRGOVINSKA RAZMENA SA TURSKOM OD VELIKOG ZNAČAJA ZA SRBIJU\n5 Oct 2019, 14:45\nTrgovinska razmena između Srbije i Turske pre dve godine iznosila je 800 miliona dolara a danas iznosi više od 1,3…\nVONDRAČEK U SKUPŠTINI: SRBIJA KLJUČNA ZEMLJA NA ZAPADNOM BALKANU\n2 Oct 2019, 14:08\nČeška Republika snažno podržava integraciju zemalja Zapadnog Balkana u EU, a Srbija je ključna zemlja koja bi trebalo…


ŠTAB UBLAŽIO MJERE: Od ponedjeljka dozvoljen rad bioskopa i bazena u Srpskoj - Glas Regije\nU skladu sa povoljnijom epidemiološkom situacijom, od 10. maja do 24. maja ove godine dozvoljava se rad bioskopa i bazena u Republici Srpskoj, uz strogo pridržavanje mjera propisanih od strane Instituta za javno zdravstvo RS.\nTakođe, u ovom periodu dozvoljavaju se takmičarske aktivnosti sportskih organizacija i sportista u grupama do 30 osoba, bez prisustva publike ili drugih osoba koje nisu akreditovane od strane organizatora.\nOvo je zaključeno na današnjoj sjednici Republičkog štaba za vanredne situacije, na kojoj je razmatrana epidemiološka situaciju u Republici Srpskoj, te donijet Zaključak o sprovođenju mjera za reagovanje na pojavu bolesti izazvane virusom korona u Srpskoj.\n– Republički štab za vanredne situacije danas je usvojio zaključke o raspodjeli vakcina, te zadužio Institut za javno zdravstvo Republike Srpske da ih raspodjeli zdravstvenim ustanovama. Riječ je o raspodjeli 25.000 doza, komponente I Sputnik V vakcine i 49.300 doza vakcine proizvođača Sinofarm – navodi se u saopštenju.\nPrethodna U nedjelju praznik i neradni dan\nSljedeća Vlada prevarila male akcionare, idu na sud po pravo


Održan trening o slobodi okupljanja za organizacije civilnog društva iz Nikšića | onogošt.me\nKako je saopšteno iz te organizacije, trening je vodila aktivistkinja za ljudska prava Bojana Jokić, predstavnica nevladine organizacije LGBT Forum Progres, koja ima dugogodišnje iskustvo u oblasti zagovaranja slobode okupljanja i organizacije javnih okupljanja u Crnoj Gori i borbe za ljudska prava LGBTIQ osoba.\n“Trening je okupio predstavnike organizacija civilnog društva koje djeluju na teritoriji opštine Nikšić i podigao njihove kapacitete i znanja u oblasti slobode i prava na javno okupljanje. Zahvaljujemo se nevladinim organizacijama Alfa Centar, SOS Telefon Nikšić, Defendologija centar Nikšić i Hiperion na aktivnom učešću i razmjeni ideja i znanja tokom treninga”, navode u LGBTIQ Socijalnom Centru.\nTrening je, dodaju, obuhvatio proces prijave i organizacije javnih okupljanja, zakonskih mogućnosti i ograničenja za organizatore javnih skupova, kao i relevantne međunarodne standarde.\n“Pored ovoga, napravljen je osvrt na proces saradnje sa policijom i drugim nadležnim institucijama, kao i obezbjeđivanja sigurnosti učesnika/ca tokom javnom skupa. Konačno, poseban akcenat je stavljen na praktične primjere kroz analizu slučaja zabrana akademske šetnje ponosa Nikšić Prajd iz 2015. godine i drugih primjera javnih okupljanja iz prethodnih godina”, naglašavaju u toj NVO.\nDogađaj je organizovan u okviru projekta Sloboda okupljanja LGBTIQ osoba na lokalnom nivou, koji je podržan kroz Program malih grantova u okviru projekta Okupljanja za ljudska prava: Sloboda javne riječi u javnom prostoru, koji sprovodi Institut alternativa u partnerstvu sa Akcijom za ljudska prava, a podržava Evropska unija.


Nagrade sa festivala u Prilikama otišle u Požegu i Užice(VIDEO) – Info LIGA\nby infoLIGA · 19/08/2019\nU okviru manifestacije „Preobraženje 2019“ u Prilikama održan je 17. Festival izvorne srpske pesme.\nOvogodišnji festival u Prilikama okupio je 64 pevačke grupe iz svih krajeva Srbije, Republike Srpske, Crne Gore, Bosne i Hercegovine i Krajine, u cilju čuvanja tradicije, izvornog narodnog stvaralaštva i kulturološkog identiteta Srbije.\nFestival je počeo okupljanjem i prijavljivanjem učesnika u OŠ „Sreten Lazarević“, dočekom gostiju starim srpskim običajem uz pogaču i so, kafu i rakiju, zatim je usledilo izvlačenje rednih brojeva nastupa grupa, dizanje festivalske zastave uz himnu festivala „Šta to radiš Maro“ i zajedničko kolo. Svečani defile svih učesnika programa u narodnim nošnjama i sa transparentima od škole do centra Prilika, kao lepši deo festivala i revija narodnih nošnji, izazvao je veliko oduševljenje prisutnih posetilaca.\nZa titulu najboljih takmičilo se 24 ženskih i 40 muških grupa. Nastup grupa pratio je i ocenjivao žiri sastavljen od tri člana: etnomuzikolog i član Saveza amatera Srbije, Mirjana Drobac, muzički urednik RTS-a, Ilija Pavlović iz Beograda i profesorka muzičke kulture iz Ivanjice, Anita Pešić-Ivković.\nPo oceni stručnog žirija, prvo mesto i pehar u ženskoj konkurenciji osvojile su „Raspevane Požežanke“ iz Požege sa pesmom „Čuvam ovce oko 9 sena“, a u muškoj „Srpski božur“ iz Ribaševine kod Užica sa pesmom „Oj livado rosna travo “. Drugo mesto i pehar u ženskoj konkurenciji osvojila je grupa„Bećari “ iz Sevojna, dok u muškoj konkurenciji drugo mesto pripada „Kadinjači“ iz Buara kod Užica. Pehar za treće mesto u ženskoj konkurenciji pripada „Užičankama“ iz Užica a u muškoj konkurenciji pehar ostaje u Ivanjici grupi „Klekovički žubor“ iz Pridvorice.\nU kategoriji pevanja iz svog kraja pehar je osvojila ženska grupa „Ribnica“ iz Kraljeva, dok su u muškoj grupi pehari osvojili članovi grupe „Drina“ iz Nove Pazove.\nPrema oceni vođa grupa, najbolja ženska i muška grupa su iz Ivanjice : „Bele rade“i „Klekovički žubor“.\nNajstariji učesnik festivala je Mica Todorović koja ima 91 godinu iz Udruženja penzionera „Treće doba“ iz Kosjerića a najmlađa je Nevena Desivojević sa 12 godina iz grupe „Stevan Knićanin“ iz Knića. Za očuvanje stare žetvarske pesme nagrađena ženska grupa Udruženja penzionera „Treće doba“ iz Kosjerića, za izbor pesme – Bela ruža nagrađena ženska grupa „Breza“ iz Ivanjice. Nagrada za perspektivnu mladu grupu odlazi u Vojkoviće – Istočno Sarajevo muškoj grupi „Srpski vitezovi“, za interpretaciju pesme – Bolna leži Anđelija mlada, muškoj grupi „Složna braća“ iz Rogačice i za izbor pesme i autentičnost izvođenja muškoj grupi Etno udruženja „Zlakusa“ iz Zlakuse.\nU revijalnom delu publika je uživala uz zvuke trubačkog orkestra „Veljka Ostojića“ i pevačicu narodne muzike Gocu Lazarević.\nTags: festivalsrpskeizvornepesmeinfo ligainfoligaivanjicaprilikesabor\nZdrava Srbija obeležila godišnjicu: „Bez ozdravljenja Srbije nema ni političkih promena“\nNext story Svetlost na brežuljku obasjala mališane od Prilika do Belorusije\nPrevious story ZANIMLJIVO: Lisica “svratila na kafu“ u poznati ugostiteljski objekat u Ivanjici


Vlada Srbije apeluje na lekare i sestre iz dijaspore da se vrate\nVlada Srbije apelovala je na sve lekare i medicinske radnike, uključujući i medicinske sestre, da se vrate u zemlju i pomognu u borbi protiv koronavirusa u Srbiji.\nVlada Srbije, program “Tačka povratka”, u saradnji sa Ministarstvom spoljnih poslova i diplomatsko-konzularnim predstavništvima Srbije i uz podršku Programa Ujedinjenih nacija za razvoj (UNDP), pozvao je slobodne medicinske radnike i radnice u inostranstvu da prijave svoju raspoloživost ukoliko su spremni da se, ako ustreba, privremeno vrate i svojim znanjem, iskustvom i veštinama pomognu u borbi sa epidemijom koronavirusa u Srbiji.\nVlada Republike Srbije, Program “Tačka povratka” i UNDP pozivaju sve koji žele da odgovore na ovaj poziv da to učine popunjavanjem online obrasca na adresi: tackapovratka.rs, kaže se u saopštenju.\n“Tačka povratka” je platforma čija je misija da srpskoj dijaspori pruži informacije o svim načinima stupanja u kontakt sa Srbijom, te mogućnostima za pružanje pomoći kao i cirkulaciji informacija za pojedince koji žele da se vrate u zemlju, navodi se u saopštenju.\nMinistar zdravlja Zlatibor Lončar rekao je ranije danas da će lekari koji su do sada volontirali u zdravstvenim ustanovama, njih 568, i 734 medicinske sestre dobiti stalni posao i ulaze u zdravsrtveni sistem Srbije.\n« Kako registrovati auto sa auto-placa ili iz salona tokom vanrednog stanja PROCENA KINEZA: Ako smo disciplinovani, 29 dana! »\nVučić naredio hitnu upotrebu Vojske radi zaštite b…\nMaj 16, 2020 Vesti\nPRVI PRELIMINARNI REZULTATI: SNS više od 55% glasova na loka…\nPriznanje Crvenog krsta „ŽIVOSLAVA LAZIĆ“ uručeno novinarki …\nRaste broj zaraženih u Podunavskom okrugu, u Smederevu 5 nov…


ABA liga promijenila sistem takmičenja\nNa današnjoj Skupštini ABA lige koja je održana putem Zoom-a, odlučeno je da se promijeni sistem takmičenja ove sezone, pa će se u plej-ofu naći šest umjesto četiri ekipe.\nPred početak nove sezone, Igokea je podnijela inicijativu sa promijeni sistem takmičenja i da umjesto četiri, u plej-of ide osam ekipa. Taj zahtjev je djelomično usvojen, pošto je danas na Skupštini ABA lige odlučeno da šest najboljih klubova iz regularnog dijela sezone nastupa u doigravanju.\nPrvoplasirana i drugoplasirana ekipa će direktno izboriti plasman u polufinale, dok će u četvrtfinalu igrati treća protiv šeste, odnosno četvrta protiv pete ekipe iz regularnog dijela sezone. Četvrtfinale i polufinale će se igrati na dva dobijena meča, dok će u finalu pobjednik podignuti pehar poslije tri dobijena duela u seriji.\nABA liga je kroz istoriju nekoliko puta mijenjala sistem takmičenja, a posljednji put se to desilo 2014. godine kada se sa formata fajnal fora prešlo na plej-of.\nTakođe, odlučeno je da Široki i Zlatibor dobiju vajld kard za nastup u Drugoj ABA ligi. Za razliku od prethodnih godina kada je bilo potrebno platiti za vajld kard, to sada neće biti slučaj pošto je Skupština odlučila da se on besplatno dodijeli.\nPrethodni članakBosnićev Mons se nakon poena uz zvuk sirene oprostio od kvalifikacija za FIBA Ligu šampiona (VIDEO)\nNaredni članakABA liga potvrdila: Široki nastupa u regionalnom takmičenju ove sezone


Osečina - kraljevstvo šljive | Poljoprivreda.info / Vesti\nOsečina - kraljevstvo šljive\nutorak, 3. septembar 2019. 12:44\nPrema poslednjem popisu, Osečina je imala tek nešto više od 13.000 stanovnika i najviše šljiva po čoveku – čak 80 stabala. Oko dve trećine šllive ode na sušenje u 200 mini sušara koliko ih ima u kraju, rečeno je na nedavno održanom 14. Sajmu šljive.\nPodršku proizvođačima na Sajmu u Osečini dali su NALED i USAID, a direktor USAID Projekta za konkurentnu privredu Aleksandar Pavlović ističe da je kao deo jednog od projekata formirana asocijacija sa devet izvoznika suvih šljiva.\nNaš stenlej nije konkurentan jer Čileanci prodaju suvu šljivu koja je slađa, a jeftinija. Ali možemo da ga prodamo kao dijetalni proizvod, jer ima ubedljivo najviše antioksidanata i vrlo malo šećera“, kaže Aleksandar Pavlović.


Uhvaćeni emigranti iz Sirije i Avganistana - juGmedia\nUhvaćeni emigranti iz Sirije i Avganistana\nPREŠEVO – Zajedničkom akcijom carine i policije, na graničnom prelazu Preševo, u poslednjih nekoliko dana, sprečena su dva pokušaja ilegalnog prelaska državne granice i u toj nameri osujećeno je ukupno jedanaest stranih državlјana, saopštila je Uprava carine.\nJedan od pomenutih pokušaja sprečen je noćas kada je par sati posle ponoći, u praznom vagonu voza koji iz Grčke saobraća širom Zapadne Evrope, otkriveno šest emigranata iz Sirije.\nEmigranti su otkriveni kada su carinici i policajci uz pomoć uređaja za merenje koncentracije uglјen-dioksida pregledali voz koji je putovao iz Grčke u Mađarsku.\nU vagonu na koji je bila natovarena kamionska prikolica sa pocepanom ceradom, vrednosti koncentracije pomenutog gasa ukazivale su na prisustvo živih bića, zbog čega su carinici otvorili prikolicu i iza kutija pronašli šest punoletnih državlјana Sirije.\nNekoliko dana ranije, 7. februara 2015. godine, u gotovo isto vreme otkrivena su petorica Avganistanaca, većinom maloletnika, koji su takođe pokušali vozom da se domognu Zapada.\nU oba slučaja, “slepi putnici“ predati su u nadležnost graničnoj policiji.\nVranje i Vranjska Banja predstaviće se na Sajmu turizma\n„Niskogradnja“ u štrajku zbog plata\nSvetionik znanja ove godine i u Nišu, Leskovcu, Pirotu i Vranju\nSvetionik znanja je tradicionalno takmičenje 60 srednjoškolaca iz 15 gradova Srbije osmišljen tako da srednjoškolci, uz stručnu pomoć mentora, u…\nJoš 77 novoobolelih od korone, dve osobe preminule\nPrema zvaničnim podacima, još dve osobe su od preminule od posledica koronavirusa u Srbiji, pa je ukupan broj žrtava povećan na 723, objavilo je Ministarstvo…\nNajveći evropski niskotarifni avio-prevoznik Rajaner (Ryanair) od danas je obnovio letove od Niša do Berlina, posle četiri meseca pauze zbog pandemije…


Opozicija odbacuje navode MANS-a da su i oni krali na izborima\nSocijalistička narodna partija SNP odbacila je navode izvršne direktorke Mreže za afirmaciju nevladinog sektora Vanje Ćalović da je i ta partija navodno krala na izborima koji su održani 25. maja u 12 crnogorskih opština.\nPredsjednik SNP Srđan Milić izjavio je u Skupštini Crne Gore, obraćajući se premijeru Milu Đukanoviću, da se aktivisti njegove partije nikada nijesu bavili krađama na izborima, i da bi on, ukoliko bi neko to dokazao, prestao da se bavi politikom.\nĆalović je prije dva dana poručila da je na lokalnim izborima najviše krala Demokratska partija socijalista, ali i da postoje slučajevi gdje su to radili SNP i Demokratski front.\nNaš posao je da se izbori ne kradu, mi nijesmo politička partija i ja vam kažem otvreno najviše su krali aktivisti DPS-a, brutalno, na gotovo svim mjestima, ali ima i konkretnih slučajeva gdje su to radili SNP i DF – rekla je Ćalović.\nOna je tada kazala da je SNP odustao od podnošenja prigovora i pozvala je tu partiju da ponovo razmisli da li će to učiniti.\nU SNP-u su odbacili takve navode izvršne direktorke MANS-a.\nNije prvi put da Vanja Ćalović ili njeni najodgovorniji funkcioneri govore nebuloze kada je SNP u pitanju. Sa indignacijom odbacujemo pokušaj omalovažavanja odličnog izbornog rezultata SNP na ovim izborima. Ukoliko postoji bilo koji konkretan primjer a ne konstatacija 'rekla-kazala', neka to Vanja Ćalović proslijedi nadležnim organima. Neka se ne boji, da postoji, već bi to DPS uradio - saopštili su za Dnevne novine iz medijskog pula SNP-a.\nSa druge strane, šef poslaničkog kluba Demokratskog fronta Goran Danilović rekao je u izjavi DN da nije čuo, niti vidio bilo kakvu pritužbu MANS-a na račun DF-a.


Orlandić: MA nam duguje 29 miliona, ali ga treba sačuvati – Bankar.me\nSeptember 4, 2019 AVIO SAOBRAĆAJ, CRNA GORA, SVE VIJESTI Leave a comment\n– MA je izuzetno bitan za Aerodrome, za turističku privredu i za državu i ova kompanija se mora sačuvati. Treba naći model koji će omogućiti da na održivi način funkcioniše MA – kazao je Orlandić juče na radnom doručku sa novinarima.\nOn je podsjetio da su donosioci odluka, odnosno predstavnici Vlade saopštili da se planira revitalizacija i oporavak nacionalne avio-kompanije.\n-Mi imamo funkcionalnu saradnju, iako je ona opterećena velikim dugom – rekao je Orlandić.\nOn je naveo da Aerodromi sada imaju poslovni aranžman sa MA.\n-Bitno je da nakon 2014, 2015. I 2016. godine kada nije bilo ugovornog aranžmana između MA i Aerodroma CG, sada da imamo ugovor sa MA i da ova kompanija plaća određeni dio svojih obaveza prema Aerodromima CG – naveo je Orlandić.\nOn smatra da menadžement MA radi dobar posao, ali da im nije lako u ovim okolnostima imajući u vidu i povećanje cijena goriva i cijena održavanja.\nSmatra da će pitanje MA ubrzo staviti na dnevni red, kao i da će morati biti riješeno prije davanja aerodoma koncesionaru.\n– Jer novi koncesionar će htjeti da ima potpuno jasnu situaciju i što se tiče MA i što se tiče svih ostalih avio-kompanija. Iskustva iz regiona kažu da je jako bitno da iščistite prvo sve situacije koje mogu da budu teg novom koncesionaru. Vjerujem da će se to uraditi i da će se tu postići određeni dogovori – kazao je Orlandić.\nOn je najavio proširenje kapaciteta Aerodroma Podgorica, ali i terminala 2 u Tivtu.\n– Od 2006. godine, kada su završene rekonstrukcije aerodroma u Tivtu i u Podgorici, mi nijesmo imali ozbiljniju investiciju, krajem prošle godine smo formalno pustili u rad terminal 2, koji već sad pokazuje svoju ozbiljnu isplativost – rekao je Orlandić.\nOn je rekao da će do kraja ove sedmice imati preko 100.000 odlazećih putnika, koje su opslužili na terminalu 2.\n– Ta investicija će se isplatitikrajem naredne ljetnje sezone. Rijetko ćete naći situaciju u Crnoj Gori da imate investiciju koja se praktično za dvije godine isplatila – saopštio je Orlandić.\nPOJMOVI"Aerodromi Crne Gore" AD Podgorica Danilo Orlandić Aerodromi dug Montenegro Airlinesa\nPrevious Irci preuzimaju fri šopove na crnogorskim aerodromima\nSljedeći Pentagon obustavlja gradnju preko 120 projekata da uštedi za zid s Meksikom


05-11-2018 16:41 Ratni izveštaji Jemen Izdvojeno Svet Planeta Video\nHuti su pojačali napade protiv koalicionih snaga pod vođstvom Saudijske Arabije, jer je više jemenskih civila poginulo u smrtonosnim vazdušnim udarima.\nHuti gađaju Saudijce (Foto: Jutjub)\nSnimci napravljeni dronom od medijskog krila Hutisa prikazuju trenutak kada balistička raketa cilja militante pod kontrolom Saudijske Arabije na zapadnoj obali u blizini grada Hudejida.\nProjekat je pogodio konvoj saudijskih plaćenika dok se pripremao za kretanje. Još uvek nisu otkrivene tačne informacije o žrtvama.\nKoalicija na čelu sa Saudijskom Arabijom se priprema za pokretanje svoje najveće ofanzive za zauzimanje strateški važne luke Hudeida u zapadnom Jemenu.\nSaudijske vazduhoplovne snage pokrenule su u protekla 24 sata više od 80 napada, što je dovelo do nekoliko snažnih eksplozija unutar luke.\nU sličnom kontekstu, američki predsednik Donald Tramp optužio je Saudijsku Arabiju o nelegalnom korištenju američkog oružja u Jemenu, navodeći napad iz avgusta na autobus koji je prevozio učenike u Jemenu.\nPročitajte OVDE zašto su Kurdi pred totalnim kolapsom.


Da budućnost nije samo reč koja se olako koristi, uveravaju nas oni koji na njoj zaista i rade. Budućnošću mladih, kojima je sve više potrebno da bi započeli karijeru, se sve intenzivnije bave kompanije koje ostvaruju dobre poslovne rezultate i shvataju da će biti uspešne onoliko koliko i zajednice u kojima posluju.\nKao kompanija koja na mlade gleda kao na pokretače promena i nosioce budućnosti, Coca-Cola HBC Srbija i ove godine organizuje šesti po redu Coke Summership program praksi. Studenti treće i četvrte godine, apsolvente, diplomce, polaznike master studija, kao i sve one koji su u prethodne dve godine diplomirali, imaju priliku da se prijave na konkurs za praksu u fabrici „Vlasinka“.\n„Tokom prakse bio sam raspoređen u punionici „Rosa“ vode na Vlasini, kao deo tima koji je zadužen za kontrolu kvaliteta. Kroz dinamične aktivnosti imao sam priliku da svakog dana učestvujem u radu koji za cilj ima permanentno podizanje kvaliteta i zadovoljenje visokih standarda Coca-Cola grupacije. S’ obzirom da sam tokom sticanja znanja na fakultetu imao priliku da projektujem punionicu vode, Coke Summership mi je dao izuzetnu mogućnost da tokom prakse vidim kako jedan takav kompleksan sistem funkcioniše“, reči su Dejana Neškovića, Fabrika vode „Vlasinka“, tim za kontrolu kvaliteta, bivšeg polaznika prakse.\nStudenti će tokom šestonedeljnog programa imati priliku da usavrše svoje sposobnosti i veštine na pozicijama logistike, proizvodnje i kontrole kvaliteta, dok će na nedeljnom nivou imati priliku da stiču iskustvo kroz četiri dana rada na konkretnom projektu sa mentorom.\nZainteresovani mogu se prijaviti u periodu od 12. marta do 9. aprila na sajtu www.cokesummership.com.\nPočeli su radovi druge faze rekonstrukcije zgrade i dvorišta OŠ ''8. septembar'' u Pirotu, a prema rečima pomoćnice gradonačelnika Pirota Milice…\nIskoristili nepokretnog oca za prevare sa stanovima\nNIŠ - Zbog sumnje da su izvršili krivično delo prevare niška policija uhapsila je Vanču D. (58), Mirjanu D. (57) i braću Krunislava M. (42) i Ljubišu…


RTCG - Radio Televizija Crne Gore - Nacionalni javni servis :: Nauka i tehnologija :: Otkriven identitet "vrišteće mumije"\nNAPOKON 22. 04. 2018. 13:53 >> 18:45 0\nOtkriven identitet "vrišteće mumije"\nMisterija stara skoro tri hiljade godina konačno bi mogla da bude riješena. Dok mnoge mumije iz Egipta uglavnom izgledaju isto, jedna je dosta namučila naučnike. "Vrišteća mumija" dugo je zbunjivala naučnike, a oni sada smatraju da konačno imaju odgovor zašto mumija izgleda tako, tačnije kao da je vrištala u momentu smrti.\nZahi Havas al-Ahram rekao je da su DNK testovi dokazali teoriju da je mumija zapravo princ Pentevere, koji je osuđen na smrt i vjerovatno obješen zbog uloge u ubistvu oca Ramzesa III, koji je vladao u 12. vijeku p.n.e.\n"Mumija je bila prekrivena ovčijom kožom. U duhu starog Egipta prekriti nekog ovčijom kožom znači da nije bio čist, odnosno da je uradio nešto loše u svom životu", rekao je on.\nMumija takođe nije imala nikakvu oznaku na grobu, koja bi prema običajima iz tog doba mogla da mu uskrati ulogu u posljednjem životu. Njegove ruke i stopala su vezani i nije prošao kroz tradicionalni proces mumifikacije.\n"Nije bio ni mumificiran već samo ostavljen da se osuši u natronu, a potom se smola izlila u njegova otvorena usta", kaže Havas.\n"Dvije sile su djelovale na ovoj mumiji: oni koji su htjeli da ga se riješe i oni koji su htjeli da ga sačuvaju", kaže Bob Brajer, arheolog iz SAD koji je ispitivao tijelo.\n"Iz nekog razloga namjerno su željeli da obezbijede da nema zagrobni život u koji su vjerovali, a sa druge strane neko je to pokušao da savlada i sahranio ga u porodičnu grobnicu", dodao je.\nMumija je nedavno izložena u Egipatskom muzeju u Kairu, kao dio posebne izložbe koja prikazuje dijelove kolekcije koji ranije nijesu viđeni. Najmanje 20.000 posjetilaca vidjelo je "vrišteću mumiju" za samo sedam dana.


“Građus” u godini punoljetstva nastavlja saradnju sa najboljima | Moj Kotor Varoš\nHomeKotor Varoš“Građus” u godini punoljetstva nastavlja saradnju sa najboljima\n26/03/2019 Moj Kotor Varoš Kotor Varoš 0\nKotorvaroško preduzeće “Građus” i ove godine je sklopilo direktne ugovore sa najpoznatijim evropskim i domaćim proizvođačima mateterijala iz oblasti završnih radova u građevinarstvu čime je obezbijedilo najkvalitetnije proizvode po najpovoljnijim cijenama na tržištu.\nU “Građusu”, koji ove godine slavi veliki jubilej, ističu da su 18 godina poslovanja i iskustva garancija da su postali regionalni lider iz oblasti završnih radova u građevinarstvu.\n– Dugogodišnja saradnja sa “Coloritom”, “Röfixom”, “Rigipsom”, “Austrothermom” i “Bauklarom” je garancija kvaliteta. I ove godine smo sklopili direktne ugovore sa najpoznatijim evropskim i domaćim proizvođačima mateterijala iz oblasti završnih radova u građevinarstvu. Na ovaj način bićemo u prilici da našim investitorima ponudimo najkvalitetnije materijale prilikom izvođenja radova. U ponudi je novi program sa najpovoljnijim cijenama na tržištu do sada – istakli su u “Građusu”.\nKako bi opravdali kvalitet materijala i izvedenih radova, “Građus” budućim investitorima daje garanciju na izvedene radove i do deset godina.\n– Sektor prodaje je i ove godine našim kupcima pripremio razna iznenađenja, u planu su naše prepoznatljive prodajne akcije, ali i novi asortimani matetijala koji do sada nisu bili prisutni na našem tržištu – naveli su u “Građusu”.\nRadnicima u zdravstvu uz platu i 1.000 KM


Šta je govorio Dimitrijević, kojeg KPS traži u Goraždevcu?\nVerujemo predsedniku Srbije i Vladi Srbije, a ne kosovskim institucijama, rekao je predsednik Privremenog organa Opštine Peć, sa sedištem u Goraždevcu, Miloš Dimitrijević na sastanku sa predsednikom Vučićem u Beogradu.\nKosovska policija upala je danas oko 11. 00 sati u prostorije Dimitrijevića, koji je u tom trenutku bio na putu ka kancelariji, saznao je Tanjug.\nDimitrijević je govorio na jučerašnjem sastanku predsednika Aleksandra Vučića sa predstavnicima >> Pročitaj celu vest na sajtu Radio Televizija Vojvodine << Srba sa KiM, u Beogradu, a mediji navode da Dimitrijevića upravo zbog toga nameravaju da uhapse.\n"Verujemo predsedniku Srbije i Vladi Srbije, a ne kosovskim institucijama", rekao je Dimitrijević na sastanku sa predsednikom Vučićem u Beogradu.\nDimitrijević je rekao i da su ga jedne noći pre nekoliko dana, kada se vraćao iz Kosovske Mitrovice, Rosu jedinice dva puta u roku od 40 minuta zaustavljale i pretresale i njega i automobil.\nDodao je da vozi sa srpskim registarskim tablicama i da ih neće skinuti.\nPrema njegovim rečima, srpski narod je uplašen zbog mera Prištine:\n"Verujemo predsedniku Srbije i Vladi Srbije, a ne kosovskim institucijama", rekao je on i upozorio i da postoji nekoliko ljudi koji pišu kosovskim institucijama o "nama da smo paralelne institucije".\nDodao je da će narod u Metohiji biti miran i da će čekati konačno rešenje koje će postići Beograd.\nDimitrijević je predsedniku govorio i o broju Srba u tom delu KiM - da u Goraždevcu živi 670 Srba, u Peći osam sa popom, u patrijaršiji oko 30, u Đakovici tri monahinje, a da ih u Uroševcu nema na šta je predsednik dodao da je taj grad tehnički čist.\nU Peći živi oko 100.000 Albanaca.\nNezavisne Novine: Kosovska policija upala u prostorije Miloša Dimitrijevića\nBlic: Kosovska policija pokušala da uhapsi predsednika privremenog organa opštine Peć\nBlic: Sin predsednika Privremenog organa Peći: Nije bilo upada policije\nRTS: Autobus satima blokiran na Jarinju, ženi pozlilo


Vučić o blokadama: Vlast ispunila zahteve, nastavak protesta je politička igra\nVesti Autor:Beta, FoNet03. jan. 202212:38 > 12:54201 komentara\nPredsednik Srbije Aleksandar Vučić izjavio je da je vlast prihvatila zahteve naroda koji je blokirao saobraćajnice u Srbiji, a da je nastavak protesta i blokada sa zahtevom da država raskine sve ugovore sa kompanijom Rio Tinto - politička igra.\n„Nikakvih pomeranja, nikakvih novih akcija i delovanja Rio Tinta u budućnosti neće biti dok o tome sami između sebe ne budemo na bilo koji način razgovarali. A kada će to biti, daleko je to vreme, pošto nikakve studije nismo dobili“, rekao je Vučić u kasarni Rastko Nemanjić u Pančevu, gde je prisustvovao predstavljanju protivoklopnog sistema „kornet“.\nNova godina – novi protesti, eko organizacije planiraju brojne blokade puteva\n02. jan. 2022 17\nPredsednik Srbije je naveo da ne vidi smisao protesta „ni danas ni za mesec ni za šest meseci“.\nVučić je naveo da su zahtevi blokada ispunjeni, a da mu je žao što su "morali da izmišljaju njegove izjave da bi nekoga pozvali na neke proteste".\nPrema njegovim rečima, država je uradila svoj deo posla prihvatanjem zahteva, a nastavak protesta je ocenio kao političku igru opozicionih grupacija.\n"Sve što ne ugrožava bezbednost ljudi, nemam ništa protiv. Ništa ne izaziva bes ljudi više nego kada ga zaustavite u njegovom slobodnom kretanju i narušavanju njegovih ustavnih prava", rekao je Vučić i dodao da mu protesti ne smetaju ni u političkom smislu.\n"Dobio sam informacije o nestalom mladiću, detalje će izneti policija"\nPredsednik Srbije Aleksandar Vučić izjavio je da je jutros dobio informacije o nestalom mladiću iz Splita, a da će policija izneti detalje.\nOtac nestalog Splićanina: Ako imate bilo kakvu informaciju, molim vas, javite se\n03. jan. 2022 91\n"Jutros sam dobio informacije i sad čekam nove. Sad tu ima detalja, ali bez veze mi je da govorim detalje, to će policija da vam saopštava. Suštinski nemamo rešenje još uvek", rekao je Vučić novinarima u Pančevu.\nU novogodišnjoj noći izgubio se svaki trag mladiću iz Splita Mateju Perišu (27), a policija je saopštila da intenzivno traga za njim.\n"Srbi i Bošnjaci da shvate da jedni bez drugih ne mogu da žive"\nVučić je pozvao Srbe i Bošnjake da razumeju da jedni bez drugih ne mogu da žive, i što pre to shvate, to je bolje, jer "mržnja s jedne strane izaziva mržnju s druge, i to nikom nije donelo dobro".\nVučić je, posle posete 72. Specijalnoj brigadi Vojske Srbije u Pančevu, komentarišući objavu na društvenim mrežama gde se u Priboju policajci vesele uz pesme koje veličaju zločine iz rata u Hrvatskoj i BiH, rekao da je mir jedini izbor i za Srbe i za Bošnjake.\n"Moje je da kažem Bošnjacima u Srbiji da je ovo njihova zemlja, jednako kao i moja, i da će biti jednako bezbedni i zaštićeni", poručio je on.\nVučić je zatražio i od Srba i Bošnjaka da shvate da srpska država neće dozvoliti bilo kakve sukobe, nemire ili ugrožavanje bezbednosti bilo koga, a da će nadležni organi raditi svoj posao i preduzeti zakonom predviđene mere.\nAleksandar VučićblokadeBošnjaciMatej Perišprotestirio tintoSrbi


IATA: Potražnja za letovima nastavila da opada i u januaru | Nova Ekonomija\nMeđunarodno udruženje vazdušnog saobraćaja (IATA) objavilo je da je putnički saobraćaj opao u januaru 2021. godine, kako u poređenju sa nivoima pre pandemije (januar 2019. godine), tako i u odnosu na decembar prošle godine, navodi se na sajtu ovog Udruženja.\nUkupna potražnja u januaru ove godine (merena prihodima putničkih kilometara ili RPK) opala je za 72,0 odsto u odnosu na januar 2019. To je čak gore od 69,7 odsto međugodišnjeg pada zabeleženog u decembru prošle godine.\nUkupna domaća potražnja pala je za 47,4 odsto u odnosu na nivo pre krize. U decembru je pad bio manji i iznosio je 42,9 odsto u odnosu na 2019. godinu. Ovo slabljenje u januaru je u velikoj meri podstaknuto strožom kontrolom domaćih putovanja u Kini tokom praznika oko lunarne nove godine.\nMeđunarodna potražnja putnika u januaru bila je za 85,6 odsto niža od januara 2019. godine, što predstavlja veći pad u poređenju sa 85,3 odsto zabeleženim u decembru prošle godine.\nIATA je objavila novu analizu koja pokazuje da se očekuje da će avio-industrija poslovati sa gubitkom tokom čitave 2021. godine. Prethodna analiza iz novembra pokazala je da će avio-kompanije ostvariti profit u četvrtom kvartalu ove godine, međutim sada se ta očekivanja pomeraju za 2022. godinu.\nProcenjuje se da će avio-industrija izgubiti između 75 i 95 milijardi dolara u 2021. godini, u odnosu na prethodno predviđenih 48 milijardi dolara.\n„Već je jasno da će prva polovina 2021. godine biti gora nego što se ranije očekivalo. To je zato što su vlade pooštrile ograničenja putovanja kao odgovor na nove varijante COVID-19“, navodi IATA.\nTerminske rezervacije za leto (jul-avgust) trenutno su 78 odsto ispod nivoa u poređenju sa februarom 2019. godine.\nOd ove niže početne tačke za godinu, optimistični scenario uključuje da se ograničenja putovanja postepeno ukidaju nakon što se osetljiva populacija u razvijenim ekonomijama vakciniše.\nU takvom slučaju potražnja 2021. godine iznosila bi 38 odsto nivoa 2019. i aviokompanije bi tokom ove godine izgubile 75 milijardi dolara.\nTo bi dalje značilo da bi avio-prevoznici izgubili 7 milijardi u četvrtom tromesečju, u poređenju sa prognoziranim gubitkom od 33 milijarde dolare u prvom kvartalu.\nPesimistični scenario, s druge strane, očekuje da će avio-kompanije izgubiti 95 milijardi dolara tokom ove godine, gde bi u prvom kvartalu izgubile 33 milijarde, a u četvrtom 16 milijardi dolara.\nU ovom slučaju, potražnja za 2021. bila bi samo 33 odsto nivoa 2019.\n„Povećana sposobnost testiranja i distribucija vakcina ključni su za vlade kako bi se ekonomska aktivnost vratila u normalu, uključujući i putovanja. To će omogućiti avio-industriji da bude spremna da podstakne oporavak bez nepotrebnog odlaganja“, rekao je direktor IATA-e Aleksander de Žunijak.


Festival slikovnica „Čigra“ - PressLider.rs\n10. oktobra 2016. Marina Trmčić\t0 Comments bibliotekari, Festival slikovnica "Čigra", Gradska biblioteka "Vladislav Petkovic Dis", Narodna biblioteka Požega, okrugli sto\nČačak – Narodna biblioteka Požega je u periodu od 6. do 8. oktobra 2016. godine organizovala Festival slikovnica „Čigra“, koji podržava Ministarstvo kulture i informisanja RS . Program festivala bio je namenjen deci najmlađeg uzrasta, ali i odraslima, posebno stručnoj javnosti i svima koji se bave slikovnicom kao značajnim medijumom u kulturološkom edukativnom, pa i pedagoškom smislu, koje pored dečijih igračaka, oblikuje prve konture buduće ličnosti deteta, saopšteno je iz Gradske biblioteke.\nU okviru Festivala održan je okrugli sto „Kako rastu slikovnice“ , koji je okupio oko 30 učesnika, kreatora i posrednika u odnosu deca: slikovnica, autore, ilustratore, bibliotekare, pedagoške radnike, kao i lica koja koriste slikovnice u različitom radu sa najmlađom populacijom. Koleginica Olivera Nedeljković, viši bibliotekar Zavičajnog odeljenja, izlagala je svoj rad „Slikovnice u Biblioteci celini Jovana Davidovića“ , jedne od četiri zaštićene bibliotečke celine čiji je vlasnik Gradska biblioteka „Vladislav Petković Dis“ iz Čačka.\nIzvor fotografija: Gradska bibiloteka „V. Petković Dis“\n← SRPSKA TUGA: Divite se govoru majora Gavrilovića, ali da li znate šta je sa njim bilo posle\nPresedan, Novosađani “sude“ Novosađanima →


SLUČAJ ‘GULENOVACA’ U BIH: “Erdogan od svog bliskog prijatelja Bakira Izetbegovića očekuje uslugu…” | Ekspres.net\nSLUČAJ ‘GULENOVACA’ U BIH: “Erdogan od svog bliskog prijatelja Bakira Izetbegovića očekuje uslugu…”\nDa li će nakon KiM i BiH da izruči Turskoj “gulenovce”? Zvaničnici obećavaju da će poštovati Ustav i zakone, ali analitičari nisu ubeđeni u njihovu iskrenost.\nMinistar bezbednosti BiH Dragan Mektić potvrdio je za Dojče vele da “BiH i Turska imaju komunikaciju u vezi s tim pitanjem i da BiH postupa u skladu s molbama i zahtevima iz Turske”.\n“Taj postupak je u operativnoj fazi i ne mogu vam otkriti detalje, ali mogu da garantujem da će sve što ćemo u tom smislu učiniti, biti u skladu s Ustavom i zakonima BiH. Bez obzira na to o kakvim se zahtevima i molbama radi, mi ih nećemo ispuniti ako to ne bude u skladu s našim Ustavom i zakonima”, poručio je Mektić.\n“BiH je članica Interpola i ako se putem Interpola za nekim raspiše poternica, onda je to za nas postupanje u skladu sa zakonom. Ne znam da li će to da liči na slučaj ‘Alžirske grupe’, ali sam siguran da će naši postupci biti u skladu s propisima BiH i propisima međunarodnih organizacija kojima smo mi pristupili. Ne mogu da prejudiciram da li će se nešto dogoditi u tom smislu, ali morate znati da države svakodnevno jedna od druge traže krivično-pravnu i međunarodnu pomoć. Mi ne možemo a priori da odbijemo zahtev Turske za neku pomoć, ali sve mora biti u skladu s našim zakonima i interesima BiH”, ističe Mektić.\nMnogi međutim sumnjaju u sposobnosti zvaničnika BiH i njihove namere u pogledu zaštite zakona i Ustava. Politička komentatorka iz Sarajeva Ivana Marić kaže da BiH nije nikakva velesila i dodaje da se ta država zbog nečega ponekad nađe u situaciji da odluke donosi u skladu sa željama velesila.\n“Srpska strana u BiH često, ako ne i uvek, udovoljava zahtevima susedne Srbije ili Rusije, hrvatska strana odluke prilagođava Hrvatskoj, bošnjačka strana Turskoj, a svi zajedno zahtevima SAD i evropskih velesila. Kada sve to saberemo, dođemo do zaključka da mnoge stvari iz domena spoljne, ali i unutrašnje politike, ne donosimo u skladu s interesima BiH, već u skladu s interesima onih koje ne želimo da razljutimo ili kojima želimo da se dodvorimo. Pri tom zaboravimo na patriotizam, važeće pravne norme, interese građana, pa čak i osnovna ljudska prava državljana BiH, a posebno državljana drugih država”, kaže Ivana Marić za DW.\nOna podseća da su vlasti BiH pogazile ljudska prava pripadnika tzv. “Alžirske grupe” 2002. godine kada su ih isporučile SAD, gde su završili u ozloglašenom zatvoru Gvantanamo.\n“Zlatko Lagumdžija, koji je tada bio predsedavajući Veću ministara BiH, naveo je da su imali nalog iz Bele kuće da preuzmu tu grupu uz pretnju da će se Sjedinjene Američke Države povući iz BiH i da će BiH biti ostavljena bez podrške SAD. Ne znam da li je strašnije to što je SAD pretnjom ostvarila svoj cilj ili to što su vlasti BiH, da bi udovoljile Amerikancima, pogazile sopstveni pravni sistem. S druge strane, ta ista Amerika odbila je da uradi isto za Tursku vezano za njihov zahtev Beloj kući da uhapse i isporučpe Fetulaha Gulena.”\n“Sjedinjene Američke Države odbile su to da urade po cenu pogoršavanja i zaoštravanja odnosa sa Turskom. Odmah nakon pokušaja puča i u BiH se osetio progon ‘gulenovaca’, kako zovu osobe koje dovode u blisku vezu s Fetulahom Gulenom. I pored veoma bliskih, pa i familijarnih odnosa između Bakira Izetbegovića i Redžepa Tajipa Erdogana, Stranka demokratske akcije (SDA) nije uspela u prvom mahu da udovolji Erdoganu i da protera sve ‘gulenovce’, odnosno da pozatvara sve što se nalazi u njihovom vlasništvu. Međutim, vremenom im je to sve više polazilo za rukom, pa je nedavno i Univerzitet Burch, koji im je najviše smetao, prešao u britanski posed”, tvrdi Ivana Marić.\n“Na redu je BiH i logično je da Erdogan od svog bliskog prijatelja Bakira Izetbegovića očekuje uslugu sličnu onoj koju je dobio od kosovskih vlasti. Problem je to što SDA ne može sama da donese odluku o tome, posebno zato što je pri raspodeli vlasti pravosuđe uzela Hrvatska demokratska zajednica (HDZ BiH), a bezbednost Savez za promene. Nadamo se da će, kao što ističe Dragan Mektić, BiH poštovati sopstvene zakone i da ovoga puta vlasti BiH neće pogaziti nečija ljudska prava kako bi se dodvorili ‘velikima'”, kaže Ivana Marić.\nAnkara optužuje imama Muhameda Fetulaha Gulena i njegov pokret Hizmet (služenje, turski) za organizovanje neuspešnog puča u Turskoj 2016. godine. Tada su se na udaru kritika Erdoganovih simpatizera našle i obrazovne institucije u BiH, Bosna Sema, koje se dovode u vezu s liderom Hizmeta. Mišljenja o delovanju Fetulaha Gulena su podeljena. Na Zapadu ga smatraju pobornikom “umerenog islama”, dok pojedini u BiH tvrde da Hizmet deluje “zaverenički”, svrstavajući ga u red “sumnjivih sekti” koje deluju u Bosni i Hercegovini.\nTags Bakir IzetbegovićbihDragan MektićerdoganFetulah Gulenizručenje gelenovacapuč u Turskojturska


Iz Ambasade Ruske Federacije u BiH istakli su da su usvojeni zaključci Narodne skupštine Republike Srpske u saglasnosti sa dejtonskim načelima, brane temeljne principe mirovnog sporazuma kao što su ravnopravnost tri konstitutivna naroda i dva entiteta sa širokim ovlašćenjima, te nisu usmereni protiv bilo koga u BiH.\nNa pitanje Srne da prokomentarišu izjavu Upravnog odbora Saveta za provođenje mira (PIK) da se usvojeni zaključci zasnivaju na, kako kažu, pogrešnom tumačenju Dejtonskog mirovnog sporazuma, iz ruske Ambasade kažu da je takva izjava dela međunarodne zajednice praktično nepotrebna, čak i štetna.\n– Ne slažemo se sa tonalitetom i suštinom izjave naših međunarodnih partnera – rečeno je u pojašnjenju zašto se ruska Ambasada juče nije složila sa izjavom ambasadora PIK.\nU ambasadi Rusije kažu da razumeju okolnosti zbog kojih je Narodna skupština Republike Srpske označila stav u vezi ustavno-pravnog položaja Republike Srpske.\n– Ubeđeni smo da bi stvaranju povoljne unutarpolitičke klime u zemlji u odlučujućoj meri doprinelo deblokiranje procesa formiranja Saveta ministara na osnovu rezultata prošlogodišnjih opštih izbora, bez veštačko postavljenih uslova koji nemaju ništa sa ovim pitanjem – stav je ambasade Rusije.\nAmbasadori zemalja članica Upravnog odbora PIK odbacili su juče zaključke Narodne skupštine Republike Srpske jer se, kako kažu, zasnivaju na pogrešnom tumačenju Dejtonskog mirovnog sporazuma.


Večeras u Savremenoj galeriji Subotica: Koncert Đanija Šehu\nKoncert u Savremenoj galeriji Subotica održaće večeras (sreda, 4. maj), s početkom u 19 sati, Đani Šehu iz Sarajeva.\nŠehu je diplomirao na koncertnom odseku za gitaru na Univerzitetu za muziku i scenske umetnosti u Beču, gde je stekao i zvanje magistra.\nKao solista i kamerni muzičar, nastupao je u Bosni i Hercegovini, Hrvatskoj, Sloveniji, Crnoj Gori, Austriji, Francuskoj, Švedskoj, Italiji, Nemačkoj, Japanu, Danskoj, Španiji… Sarađivao je sa Sarajevskom filharmonijom, Dubrovačkim gudačim kvartetom, te Tonart Sinfonietta iz Austrije.\nVeć 16 godina predaje na Muzičkoj akademiji u Sarajevu. Iz njegove klase izašla je nekolicina mladih umetnika koji su skrenuli pažnju stručne javnosti svojim uspesima na takmičenjima i koncertima u zemlji i inostranstvu.\nOsnivač je i direktor Sarajevo International Guitar Festival-a, te internacionalne letnje škole gitare SIGF summer school.